tripathysagar/odia_wiki huggingface dataset:
ଫିଲଗ୍ରାସ୍ଟିମ  (ଇଂରାଜୀ ଭାଷାରେ , ଏକ ବିକ୍ରୟ ନାମ ନିଉପୋଜେନ/ ) ଏକ ଔଷଧ ଯାହା ଅନେକ କାରଣ ବଶତଃ ହେଉଥିବା ସ୍ୱଳ୍ପ ରକ୍ତ ନିଉଟ୍ରୋଫିଲ   ରୋଗର ଚିକିତ୍ସା ନିମନ୍ତେ ଦିଆଯାଏ  । କେମୋଥେରାପି  , ରାଡିଏସନ ବିଷକ୍ରିୟା  , ଏଚଆଇଭି/ଏଡସ ଓ ଅନ୍ୟାନ୍ୟ କାରଣରୁ ଏହି ଅବସ୍ଥା ଉତ୍ପନ୍ନ ହୋଇପାରେ । ଲିଉକାଫେରେସିସ   କ୍ରିୟାରେ ଅଧିକ ଶ୍ୱେତ ରକ୍ତ କଣିକା ସଂଗ୍ରହ କରିବା ନିମନ୍ତେ ଏହି ଔଷଧ ଦିଆଯାଇପାରେ । ଶିରାଭ୍ୟନ୍ତର ଇଞ୍ଜେକସନ   ବା ଚର୍ମତଳ ଇଞ୍ଜେକସନ   ଆକାରରେ ଏହା ଦିଆଯାଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, କାଶ, ଛାତି ଯନ୍ତ୍ରଣା, ଗଣ୍ଠି ଯନ୍ତ୍ରଣା, ବାନ୍ତି ଓ କେଶ ହାନୀ ହୋଇପାରେ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ପ୍ଲୀହା ଭଙ୍ଗା   ଓ ଆଲର୍ଜି ପ୍ରତିକ୍ରିୟା   ହୋଇପାରେ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ପ୍ରକୃତିରେ ମିଳୁଥିବା ଗ୍ରାନୁଲୋସାଇଟ କଲୋନି-ସ୍ଟିମୁଲେଟିଙ୍ଗ ଫ୍ୟାକ୍ଟର -  ସ‌ହିତ ଫିଲଗ୍ରାସ୍ଟିମର ସାମଞ୍ଜସ୍ୟ ଅଛି । ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସନ ୧୯୯୧ରେ ଫିଲଗ୍ରାସ୍ଟିମ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଡୋଜର କ୍ରୟ ମୂଲ୍ୟ ପ୍ରାୟ ୩.୯୫ରୁ ୪.୬୬ ଆମେରିକୀୟ ଡଲାର । ଇଂଲଣ୍ଡରେ ଏକ ୩୦୦ ୟୁଗ୍ରା ଡୋଜର ମୂଲ୍ୟ ୫୦.୧୫ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହା ୨୦୦ ଆମେରିକୀୟ ଡଲାରରୁ ଅଧିକ । ଜୈବସମ   ଔଷଧ ମଧ୍ୟ ମିଳୁଛି ।
ଲାଥି, ଗୁଜୁରାଟ ଏକ ଭାରତୀୟ ପୌରପାଳିକା   ଅଟେ । ଏହା ଗୁଜରାଟର ଆମ୍ରେଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଲାଥି, ଗୁଜୁରାଟ ୨୧.୭୨୩୧ ଉତ୍ତର ଅକ୍ଷାଂଶ ଓ ୭୧.୩୮୮୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଲାଥି, ଗୁଜୁରାଟ ସହରର ମୋଟ ଜନସଂଖ୍ୟା ୨୦୯୬୪ ଅଟେ । ସେଥି ମଧ୍ୟରୁ ୫୧.୪୪% ଜଣ ପରୁଷ ହୋଇଥିବା ବେଳେ ୪୮.୫୬% ଜଣ ନାରୀ ଅଟନ୍ତି । ଲାଥି, ଗୁଜୁରାଟର ସାକ୍ଷରତା ହାର ୬୩.୧୭% ଅଟେ । ଏହା ଜାତୀୟ ହାରଠାରୁ ୧.୬୭% ପ୍ରତିଶତ କମ ଅଟେ । ସେଥିରୁ ୩୬.୩୩% ପ୍ରତିଶତ ପୁରୁଷ ଓ ୨୬.୮୪% ନାରୀ ଅଟନ୍ତି । ୧୫.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଗୁଜରାଟୀ ଲାଥି, ଗୁଜୁରାଟର ସରକାରୀ ଭାଷା ଅଟେ ।
ସିମଳା ଚଣ୍ଡୀଗଡ଼ ଏକ୍ସପ୍ରେସୱେ ଏକ ପ୍ରସ୍ତାବିତ ଏକ୍ସପ୍ରେସୱେ । ଏହାର ଦୈର୍ଘ୍ୟ 120 କିଲୋମିଟର ରହିବା ଓ ଏହା ଚଣ୍ଡୀଗଡ଼ରୁ ଶିମଳାକୁ ସଂଯୋଗ କରିବ ।ଏହି 4-ଏନ ବିଶିଷ୍ଟ ରାସ୍ତାରେ 11ଟି ଟନେଲ ରହି ଦୁରତ୍ୱକୁ 19 କିଲୋମିଟର କମ କରିବା । ତନେଲମାନଙ୍କର ସମୁଦାୟ ଦୈର୍ଘ୍ୟ 9.5 କିଲୋମିଟର ହେବ । ଦୁଇଟି ଦୀର୍ଘତମ ତନେଲ 2.27 କିଲୋମିଟର ଦୀର୍ଘ ରହିବ । ଏହାଦ୍ୱାରା ଯାତ୍ରା ସମୟରେ ବହୁତ ଫାଇଦା ହେବ ।
ଦାମନ ବିମାନବନ୍ଦର ( : , : )ଏକ ସାମରିକ ଏୟାର ବେସ  । ଏହା ଦାମନ ଓ ଦିଉ କେନ୍ଦ୍ରଶାସିତ ଅଞ୍ଚଳରେ ଅବସ୍ଥିତ। ଏଠାରେ ଭାରତୀୟ ତଟରକ୍ଷା ବାହିନୀର ଏୟାର ଷ୍ଟେସନ ରହିଛି । ଏଠାରେ ସାମରିକ ବିମାନ ସହ ବେସାମରିକ ବିମାନ ଚଳାଚଳ ପାଇଁ ସୁବିଧା ରହିଛି । ଇତିହାସ ଏହି ବିମାନ ବନ୍ଦର ୧୯୫୦ ମସିହାରେ ପର୍ତୁଗୀଜ କର୍ତ୍ତୃପକ୍ଷଙ୍କଦ୍ୱାରା ନିର୍ମିତ ହେଇଥିଲା । ଏହା ୧୯୫୫ ମସିହାରେ ଦମନରୁ ଗୋଆ, ଦିଉ ଓ କରାଚିକୁ ବିମାନ ଚଳାଚଳ ଆରମ୍ଭ କରିଥିଲା । ୧୯୬୧ ମସିହାରେ ଭାରତୀୟ ସେନା ଏହାକୁ ଅଧିକାର କରିଥିଲେ ଓ ସମସ୍ତ ବିମାନ ସେବା ବନ୍ଦ କରିଥିଲେ । ତାହା ପରେ ଭାରତୀୟ ତଟରକ୍ଷା ବାହିନୀ ଏଠାରେ ଡୋର୍ନିଅର ସ୍କ୍ୱାଡ୍ରନ ମୁତୟନ କରିଥିଲେ । ୧୯୮୭ରେ ଏହା ପୂର୍ଣ୍ଣ ବିମାନବନ୍ଦର ଭାବରେ କାର୍ଯ୍ୟ ଆରମ୍ଭ କରିଥିଲା । ନିର୍ମାଣ ଏଠାରେ ଦୁଇଟି ପିଚୁ ନିର୍ମିତ ରନୱେ ରହିଛି । ମୁଖ୍ୟ ରନୱେର ଦୈର୍ଘ୍ୟ 5910 ଫୁଟ ଓ ପ୍ରସ୍ଥ 45 ମିଟର । ଅନନ୍ୟ ରାନୱେ 3284 ଫୁଟ ଏବଂ ଏହାର ଦୈର୍ଘ୍ୟ 25 ମିଟର । ଏଠାରେ ରାଡ଼ାର ସହ ସମସ୍ତ ଉନ୍ନତ ଯନ୍ତ୍ରପାତି ମୁତୟନ କରାଯାଇଛି । ଭାରତୀୟ ତଟ ସୁରକ୍ଷାବାହିନୀ ଏଠାରେ ଭାରତୀୟ ତଟ ସୁରକ୍ଷା ବାହିନୀର ଦୁଇଟି ସ୍କ୍ୱାଡ୍ରନ ରହିଛନ୍ତି । 750   - 228 841   - ଏହାରେ ଡର୍ନିଆର ବ୍ଯତୀତ ଚେତକ ହେଲିକପ୍ଟର ରଖା ଯାଇଛି ଓ ଏଠାରେ ନୌବାହିନୀ ସମର ଶିକ୍ଷାର୍ଥୀମାନଙ୍କୁ ମଧ୍ୟ ତାଲିମ ପ୍ରଦାନ କରାଯାଇଥାଏ । ବିମାନ ଓ ଗନ୍ତବ୍ୟ ସ୍ଥଳ ବର୍ତ୍ତମାନ ଏଠାରୁ ନିୟମିତ ବିମାନ ସେବା ନାହିଁ ।
ସେଫିକ୍ସିମ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ ଯାହା ବ‌ହୁ ସଂଖ୍ୟକ ଜୀବାଣୁ ସଂକ୍ରମଣର   ଚିକିତ୍ସାରେ ଦିଆଯାଏ  । ଏହି ରୋଗମାନଙ୍କ ନାମ ମୁଖ୍ୟତଃ ମଧ୍ୟକର୍ଣ୍ଣ ପ୍ରଦାହ ବା ଓଟାଇଟିସ ମିଡିଆ, ସ୍ଟ୍ରେପଥ୍ରୋଟ  , ନିମୋନିଆ, ମୂତ୍ରନଳୀ ସଂକ୍ରମଣ  , ଗନରିଆ ଓ ଲାଇମ ରୋଗ ଇତ୍ୟାଦି । ଗନୋରିଆ ନିମନ୍ତେ ଗୋଟିଏ ଡୋଜ ଆବଶ୍ୟକ ହୁଏ । ଯୁକ୍ତରାଷ୍ଟ୍ର ଆମେରିକାରେ ଗନରିଆ ନିମନ୍ତେ ସେଫଟ୍ରିଆକ୍ସୋନ   ପରେ ଏହା ଦ୍ୱିତୀୟ ପସନ୍ଦ ଭାବରେ ଦିଆଯାଏ । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଯନ୍ତ୍ରଣା ଓ ଅଇ ହୁଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି   ଓ କ୍ଲସ୍ଟ୍ରିଡିଅମ ଡିଫିସିଲ ତରଳ ଝାଡ଼ା   ହୁଏ । ପେନିସିଲିନ ଆଲର୍ଜି   ଥିବା ଲୋକଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ ଥାଏ । ଏହା ସେଫାଲୋସ୍ପୋରିନ ଶ୍ରେଣୀର ଏକ ତୃତୀୟ ପିଢ଼ି   ଔଷଧ । ଏହି ଔଷଧଦ୍ୱାରା ଜୀବାଣୁର କୋଷାଆବରଣ ନଷ୍ଟ ହୋଇଯିବାରୁ ମୃତ୍ୟୁ ହୁଏ । ସନ ୧୯୮୯ରେ ସେଫିକ୍ସିମ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ   ନାମରେ ମିଳେନାହିଁ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜର ମୂଲ୍ୟ ୦.୨୬ରୁ ୨.୦୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଚିକିତ୍ସାର ମୂଲ୍ୟ ୧୦୦ରୁ ୨୦୦ ଡଲାର ।
କାହ୍ନୁରାମ ହେମ୍ବ୍ରମ  (୧୬ ଅଗଷ୍ଟ ୧୯୪୨ - ୨୧ ଜାନୁଆରୀ ୨୦୦୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । କାହ୍ନୁରାମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ଜଶୀପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା କାହ୍ନୁରାମ ହେମ୍ବ୍ରମ ୧୯୪୨ ମସିହାର ଅଗଷ୍ଟ ମାସ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରସିକ ହେମ୍ବ୍ରମ ଏବଂ ତାଙ୍କ ପତ୍ନୀଙ୍କ ନାମ ସୁକାନ୍ତି ମଞ୍ଜରୀ । ତାଙ୍କ ଭାଇ ଘନଶ୍ୟାମ ହେମ୍ବ୍ରମ ମଧ୍ୟ ଜଣେ ରାଜନୀତିଜ୍ଞ, ଯିଏକି ତାଙ୍କ ପୂର୍ବରୁ ଜଶୀପୁର ବିଧାନ ସଭାରେ ବିଧାୟକ ଭାବରେ କାର୍ଯ୍ୟ କରିଥିଲେ । କାହ୍ନୁରାମଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ଇଣ୍ଟରମିଡିଏଟ । ରାଜନୈତିକ ଜୀବନ କାହ୍ନୁରାମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ କାହ୍ନୁରାମ ହେମ୍ବ୍ରମ ୨୦୦୦ ମସିହାର ଜାନୁଆରୀ ମାସ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୭ ବର୍ଷ ବୟସ ହୋଇଥିଲା ।
ଅମ୍ବାତି ତିରୁପତି ରାୟୁଡୁ  (ଜନ୍ମ ୨୩ ସେପ୍ଟେମ୍ବର ୧୯୮୫) ଭାରତୀୟ ଜାତୀୟ ଦଳର ଜଣେ ସଦସ୍ୟ  । ସେ ଡାହାଣହାତୀ ବ୍ୟଟ୍ସମ୍ୟାନ ଓ କାମଚଳା ଡାହାଣହାତୀ ଅଫ ବ୍ରେକ ବୋଲର । ସେ ୱିକେଟ ରକ୍ଷଣ ମଧ୍ୟ କରନ୍ତି । ସେ ରଣଜୀ ବରୋଦାରୁ ଓ ଆଇପିଏଲ ମୁମ୍ବାଇ ଇଣ୍ଡିଆନ୍ସ ତରଫରୁ ଖେଳନ୍ତି । କ୍ୟାରିୟର ଅମ୍ବାତି ତାଙ୍କ ପ୍ରଥମ ଘରୋଇ କ୍ରିକେଟ ମ୍ୟାଚ ହାଇଦ୍ରାବାଦ ତରଫରୁ ୨୦୦୧/୦୨ ତରଫରୁ ଖେଳିଥିଲେ । ୨୦୧୦/୧୧ରେ ସେ ବରୋଦା ତରଫରୁ ରଣଜୀ ଖେଳିଥିଲେ । ବ୍ୟାଟଙ୍ଗରେ ଉନ୍ନତ ପ୍ରଦଶନ କରି ସେ ୯ଟି ମ୍ୟାଚରେ ୫୬୬ ରନ କରିଥିଲେ । ୨୦୧୨/୧୩ ରଣଜୀରେ ୬୬୬ ରଣ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ୨୦୧୩ ଇରାନୀ ଟ୍ରଫିରେ ସେ ଅବଶିଷ୍ଟ ଭାରତ ଦଳ ପାଇଁ ଖେଳି ୫୬ ଓ ୧୫୬* ରନ କରିଥିଲେ । ଆନ୍ତର୍ଜାତୀୟ ଦିନିକିଆ କ୍ୟାରିୟର ଜିମ୍ବାୱେ ଟୁର ପାଇଁ ତାଙ୍କୁ ଭାରତୀୟ ଦଳରେ ୨୦୧୩ରେ ପ୍ରଥମ ସୁଯୋଗ ଦିଆଯାଇଥିଲା ।ସୁଯୋଗକୁ ସଦୁପଯୋଗ କରି ସେ ବିରାଟ କୋହଲୀଙ୍କ ସହ ମିଶି ୬୩* ରନ କରିଥିଲେ । ବିରାଟ ସେହି ମ୍ୟାଚରେରେ ଶତକ ଅର୍ଜନ କରିଥିଲେ । ଦୁଇ ଜଣଙ୍କ ଭାଗଦାରି ଭାରତକୁ ବିଜୟୀ କରାଇଥିଲା । ସେହି ବର୍ଷ ତାଙ୍କୁ ଦକ୍ଷିଣ ଆଫ୍ରିକା ଟୁର ପାଇଁ ବଛା ଯାଇଥିଲା । ପରେ ପରେ ତାଙ୍କୁ ଏସିଆ କପ,୨୦୧୪ 20 ବିଶ୍ୱକପ ପାଇଁ ମଧ୍ୟ ମନୋନୟନ କରାଯାଇଥିଲା । ଅମ୍ବାତି ତାଙ୍କ ପ୍ରଥମ ଶତକ (୧୨୧*) ୬ ନଭେମ୍ବର ୨୦୧୪ରେ ଶ୍ରୀଲଙ୍କା ବିପକ୍ଷରେ କରିଥିଲେ  । ଜିମ୍ବାୱେ ବିପକ୍ଷରେ ସେ ନିଜର ଦୁତୀୟ ଶତକ (୧୨୪*) ଅର୍ଜନ କାରିଥିଲେ  । ୨୦୧୫ ବିଶ୍ୱକପ ଦଳରେ ସେ ସଦସ୍ୟ ଥିଲେ ।
ମାନଗୋବିନ୍ଦ ସାମଲ  ମାନ ବାବୁ   (୫ ସେପ୍ଟେମ୍ବର ୧୯୨୧ - ୧୨ ଜାନୁଆରୀ ୨୦୦୩), ଜଣେ ଓଡ଼ିଆ ରାଜନୈତିକ ନେତା ଓ ସମାଜ ସେବୀ ଥିଲେ  । ସେ ୧୯୨୧ ମସିହା ସେପ୍ଟେମ୍ବର ୫ ତାରିଖ ଦିନ ଓଡ଼ିଶାର ଯାଜପୁର ଜିଲ୍ଲାର କଳାଶ୍ରୀ ଗ୍ରାମରେ ଜନ୍ମ ନେଇଥିଲେ । ସେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ୨ ଥର ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ବିଜୁ ପଟ୍ଟନାୟକଙ୍କ ସହିତ ତାଙ୍କର ଘନିଷ୍ଟ ବନ୍ଧୁତା ରହିଥିଲା । ପ୍ରାରମ୍ଭିକ ଜୀବନ ସେ କଟକ ଜିଲ୍ଲା ସାଲେପୁର ସ୍କୁଲଠାରେ ସ୍କୁଲଶିକ୍ଷା ଗ୍ରହଣ କରିଥିଲେ । ସ୍କୁଲଶିକ୍ଷା ପରେ ସେ କଲିକତାରେ ଓଡ଼ିଆ ସଙ୍ଗଠନରେ ଯୋଗ ଦେଇଥିଲେ । ସେ ପ୍ରଥମେ ନବକୃଷ୍ଣ ଚୌଧୁରୀଙ୍କ ପ୍ରେରଣାରେ ଓଡ଼ିଶା ରାଜନୀତିରେ ଯୋଗ ଦେଇଥିଲେ । ପରିବାର ମାନଗୋବିନ୍ଦ ସାମଲ ସୁଭଦ୍ରା ସାମଲଙ୍କୁ ବିବାହ କରିଥିଲେ । ତାଙ୍କର ଚାରି ପୁଅ ସ୍ୱର୍ଗତ ପ୍ରସନ୍ନ କୁମାର ସାମଲ  (ସମାଜ ସେବୀ ଓ ଯାଜପୁର ଜିଲ୍ଲାର ପ୍ରାକ୍ତନ ବିଜେଡି ସଦସ୍ୟ), ଶରତ କୁମାର ସାମଲ  (ପୂର୍ବତନ ସରପଞ୍ଚ, କଳାଶ୍ରୀ), ପ୍ରଦୀପ୍ତ କୁମାର ସାମଲ ଓ ସ୍ୱର୍ଗତ ସନ୍ତୋଶ କୁମାର ସାମଲ  । ତାଙ୍କର ବାସ ଭବନର ନାମ ସନ୍ତୋଶ ଭବନ  ରାଜନୈତିକ ଜୀବନ ମାନବାବୁ ପ୍ରଥମେ କଳାଶ୍ରୀ ଗୋପାଳପୁର୍ ଗ୍ରାମ ପଞ୍ଚାୟତର ସରପଞ୍ଚ ଭାବେ ନିର୍ବାଚିତ ହୋଇଥିଲେ । ପରେ ସେ ବଡଚଣା ବ୍ଲକର ଅଧକ୍ଷ ଭାବେ ନିର୍ବାଚିତ ହୋଇଥିଲେ । ସେ ମସିହା ୧୯୭୧ରୁ ମସିହା ୧୯୮୫ ପର୍ଯ୍ୟନ୍ତ ବିଧାନ ସଭା ପାର୍ଥୀ ଭାବେ ଉତ୍କଳ କଂଗ୍ରେସ ଓ ଜନତା ଦଳ ତରଫରୁ ଲଢି ଥିଲେ । ମାନବାବୁ ୨ ଥର ବିଧାନ ସଭାକୁ ନିର୍ବାଚୀତ ହୋଇଥିଲେ  ସେ ଜଣେ ଲୋକପ୍ରିୟ ନେତା ଥିଲେ । ବଡଚଣା ବ୍ଲକର ଉନ୍ନତିରେ ମାନବାବୁଙ୍କ ଅବଦାନ ଶ୍ରେଷ୍ଠ । ସେ ବିଭିନ୍ନ ବଡଚଣା ବାସୀଙ୍କୁ କର୍ମ ନିଯୁକ୍ତି ଦେଇଥିଲେ । ମାନବାବୁ ମାତା ଦୁର୍ଗାଙ୍କର ଭକ୍ତ ଥିଲେ  ସେ ତାଙ୍କ ଘରେ ପ୍ରତି ବର୍ଷ ଦୁର୍ଗାପୁଜା କଳାଶ୍ରୀ ଗ୍ରାମବାସୀଙ୍କ ସହିତ ପାଳନ କରୁଥିଲେ  ଏବେ ତାଙ୍କ ପୁଅ ଓ ନାତି ମନେ ଦୁର୍ଗା ପୂଜା କଳାଶ୍ରୀ ଗ୍ରାମବାସୀଙ୍କ ସହିତ ପାଳନ କରୁଛନ୍ତି
ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀ  (କେ ଜେଡ୍ ଏଫ୍) ଏକ ସୈନ୍ୟବାହିନୀ ଓ ଏକ ଶିଖ ମାତୃଭୂମି ଖଲିସ୍ଥାନ ସୃଷ୍ଟି କରିବା ପାଇଁ ଅସ୍ତ୍ରଶସ୍ତ୍ରଦ୍ୱାରା ହୋଇଥିବା ଖଲିସ୍ଥାନ ଆନ୍ଦୋଳନର ଏକ ଅଂଶ  । ଅନୁଷ୍ଠାନ ଓ କାର୍ଯ୍ୟକ୍ରମ ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀ ଜାମ୍ମୁ ଓ କାଶ୍ମୀର ବାସିନ୍ଦା ରଣଜିତ ସିମହ ନୀତାଙ୍କଦ୍ୱାରା ପରଚାଳିତ ହେଉଥିଲା । ୨୦୦୮ ମସିହାରେ ସେ ଭାରତର ପ୍ରଥମ ୨୦ ଜଣ ସର୍ବାଧିକ ତଲାସୀ ଲୋକଙ୍କ ମଧ୍ରେ ଥିଲେ । ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀର ସାମର୍ଥ୍ୟ ଓ ଆକ୍ରମଣ କରିବାର କ୍ଷମାତା ଆଜି ମଧ୍ୟ ଅଜଣା । ମାତ୍ର ଏହା ଜଣାଯାଏ ଯେ ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀ ଓ କାଶ୍ମୀର ଆକ୍ରମଣକାରୀ ଦଳଙ୍କ ମଧ୍ୟରେ ସମ୍ବନ୍ଧ ରହିଛି । ଡିସେମ୍ବର ୨୦୦୫ରେ ୟୁରୋପୀୟ ସଂଘ ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀକୁ ଆତଙ୍କବାଦୀର ଆଖ୍ୟା ଦେଇଛଥିଲା ଏବଂ ନିଜର ୨୫ଟି ସଭ୍ୟ ରାଷ୍ତ୍ରରେ ଏହାର ସମସ୍ତ ଅର୍ଥ କାରବାର ଉପରେ ରୋକ ଲଗାଇଥିଲା । ଖଲିସ୍ଥାନ ଜିନ୍ଦାବାଦ ସୈନ୍ୟବାହିନୀ ୨୦୦୮ ମସିହାରେ ମଧ୍ୟ କାର୍ଯ୍ୟକ୍ଷମ ଥିବାର ଜଣାଯାଏ । ଦାୟିତ୍ୱବୋଧର ଦାବି ଓ ଅଗ୍ରାହ୍ୟ ପାଇଁ ୨୦୦୯ ମଇରେ ଅଷ୍ଟ୍ରଆର ଭିଏନାରେ ଗୁରୁଦ୍ୱାର ନାନାକ୍ସରରେ ହୋଇଥିବା ଖଲିସ୍ଥାନ ସୈନ୍ୟବାହିନୀ ଆକ୍ରମଣରେ ନେତା ଦେରା ସଚ୍ ଖାଣ୍ଡ ମୃତ୍ୟୁବରଣ କରିବା ସ‌ହ ୧୭ ଜନ ଆହତ ହୋଇଥିଲେ । ଏବଂ ଏହା ଉତ୍ତର ଭାରତରେ ଦଙ୍ଗା ସୂତ୍ରପାତ କରିଥିଲା ।
ଅନନ୍ତ ଚରଣ ମାଝି  (୨୪ ସେପ୍ଟେମ୍ବର ୧୯୪୪ - ୨୫ ସେପ୍ଟେମ୍ବର ୨୦୦୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଇସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନନ୍ତ ଚରଣ ମାଝି ୧୯୪୪ ମସିହାର ସେପ୍ଟେମ୍ବର ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସାବୁଆ ମାଝି ଓ ପତ୍ନୀଙ୍କ ନାମ ଅନ୍ନପୂର୍ଣ୍ଣା ମାଝି । ରାଜନୈତିକ ଜୀବନ ଅନନ୍ତ ଚରଣ ମାଝି ଓଡ଼ିଶା ରାଜନୀତିରେ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅନନ୍ତ ଚରଣ ମାଝି ୨୦୦୬ ମସିହାର ସେପ୍ଟେମ୍ବର ମାସ ୨୫ ତାରିଖରେ ମୃତ୍ୟବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୨ ବର୍ଷ ବୟସ ହୋଇଥିଲା ।
୧୯୩୨   ଗ୍ରେଗୋରି ପାଞ୍ଜି ଅନୁସାରେ ଶୁକ୍ରବାର ଦିନ ଆରମ୍ଭ ହେଇଥିବା ଏକ ଅଧିବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1932 ବର୍ଷ, 2 ଶହସ୍ରାବ୍ଦର 932 ବର୍ଷ, 20 ଶତାବ୍ଦୀର 32 ବର୍ଷ, ଏବଂ ୧୯୩୦ ଦଶକର 3 ବର୍ଷ ଥିଲା ।
ମୋରିନ୍ଦା ଏକ ଭାରତୀୟ ପୌରପାଳିକା ଅଟେ । ଏହା ପଞ୍ଜାବର ରୁପ୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୋରିନ୍ଦା ୩୦.୭୮୯୬ ଉତ୍ତର ଅକ୍ଷାଂଶ ଓ ୭୬.୪୯୭୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୭୫ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋରିନ୍ଦା ସହରର ମୋଟ ଜନସଂଖ୍ୟା ୨୧୭୮୮ ଅଟେ । ସେଥି ମଧ୍ୟରୁ ୫୨.୮୯% ଜଣ ପରୁଷ ହୋଇଥିବା ବେଳେ ୪୭.୧୧% ଜଣ ନାରୀ ଅଟନ୍ତି । ମୋରିନ୍ଦାର ସାକ୍ଷରତା ହାର ୭୦.୦୦% ଅଟେ । ଏହା ଜାତୀୟ ହାରଠାରୁ -୫.୧୬% ପ୍ରତିଶତ କମ ଅଟେ । ସେଥିରୁ ୩୯.୦୧% ପ୍ରତିଶତ ପୁରୁଷ ଓ ୩୦.୯୯% ନାରୀ ଅଟନ୍ତି । ୧୧.୨୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ପଞ୍ଜାବୀ ମୋରିନ୍ଦାର ସରକାରୀ ଭାଷା ଅଟେ ।
କ୍ରନିକ ଲିମ୍ଫୋସାଇଟିକ ଲିଉକେମିଆ  (ସିଏଲଏଲ) ହେଉଛି ଏକ ପ୍ରକାର କର୍କଟ ରୋଗ ଯେଉଁଥିରେ ଅସ୍ଥି ମଜ୍ଜା ଅତ୍ୟଧିକ ସଂଖ୍ୟକ ଲିମ୍ଫୋସାଇଟ  , ଏକ ପ୍ରକାରର ଶ୍ୱେତ ରକ୍ତ କଣିକା  , ତିଆରି କରିଥାଏ  । ପ୍ରଥମେ ପ୍ରଥମେ ଏହି ରୋଗଟିର କିଛି ଲକ୍ଷଣ ଦେଖାଯାଇନଥାଏ, କିନ୍ତୁ ପରେ ବିଭିନ୍ନ ଲକ୍ଷଣ ଯଥା କୌଣସି କଷ୍ଟ ନହୋଇ ଲିମ୍ଫ ନୋଡ ଫୁଲିଯିବା, ଥକ୍କା ଲାଗିବା, ଜ୍ୱର ହେବା, ବିନା କୌଣସି କାରଣବଶତଃ ଓଜନ ହ୍ରାସ ଘଟିବା ହୋଇପାରେ । ପ୍ଲୀହାର ଆକାର ବଢ଼ିଯିବା   ଓ ଆନିମିଆ ମଧ୍ୟ ହୋଇପାରେ । ସମୟକ୍ରମେ ସ୍ୱାସ୍ଥ୍ୟ ଖରାପ ହୋଇଚାଲେ । ଏହି ରୋଗର ପାରିବାରିକ ଇତିହାସ ଥିଲେ ରୋଗ ସଙ୍କଟ ରହିବା । ଏଜେଣ୍ଟ ଅରେଞ୍ଜ   ଓ କେତେକ କୀଟ ନାଶକ   ଦ୍ରବ୍ୟ ସଂସ୍ପର୍ଶରେ ଆସିଲେ ମଧ୍ୟ ଏହି ସଙ୍କଟ ରହିବ । ଏହି ରୋଗ ଫଳରେ ଅସ୍ଥି ମଜ୍ଜା  , ଲସିକା ଗ୍ରନ୍ଥି   ଓ ରକ୍ତରେ ଅଧିକ ବି ସେଲ   ଲିମ୍ଫୋସାଇଟ ତିଆରି ହୋଇଯାଏ । ଏହି ଲିମ୍ଫୋସାଇଟ ଗୁଡ଼ିକ ଅନ୍ୟାନ୍ୟ ସୁସ୍ଥ ରକ୍ତ ଜୀବକୋଷମାନଙ୍କୁ   ସ୍ଥାନ‌ଚ୍ୟୁତ କରିଦିଏ । ସିଏଲଏଲ ଦୁଇ ପ୍ରକାର ଥାଏ ଯଥା:- ବିନା ମ୍ୟୁଟେସନରେ ଓ ମ୍ୟୁଟେସନ ସ‌ହିତ ଆଇଜିଏଚଭି   । ରକ୍ତ ପରୀକ୍ଷାରେ   ଅତ୍ୟଧିକ ସଂଖ୍ୟକ ଲିମ୍ଫୋସାଇଟ ଓ ସ୍ମଜ ସେଲ ଦେଖାଯାଏ । ଚିକିତ୍ସା ଆରମ୍ଭରୁ କେବଳ ସଜାଗ ଅପେକ୍ଷା  ( : ) କରାଯାଏ  । ସଂକ୍ରମଣ   ହେଲେ ତ‌ତକ୍ଷଣାତ୍ ଆଣ୍ଟିବାୟୋଟିକ   ଦିଆଯାଏ । ଉଲ୍ଲେଖନୀୟ ଲକ୍ଷଣ ଥିଲେ କେମୋଥେରାପି   ବା ଇମ୍ମ୍ୟୁନୋଥେରାପି   ଦିଆଯାଏପାରେ । ଅନ୍ୟଥା ସୁସ୍ଥ ଲୋକଙ୍କୁ ଫ୍ଲୁଡାରାବିନ, ସାଇକ୍ଲୋଫସଫାମାଇଡ ବା ରିଟକ୍ସିମାବ ଦିଆଯାଏ । ପୃଥିବୀରେ ସନ ୨୦୧୫ରେ ଏହି ରୋଗରେ ୯୦୪,୦୦୦ ଲୋକ ଆକ୍ରାନ୍ତ ହୋଇଥିଲେ ଓ ୬୦,୭୦୦ ଲୋକ ମୃତ୍ୟୁ ବରଣ କରିଥିଲେ । ପ୍ରାୟ ୫୦ ବର୍ଷ ବୟସ ପରେ ଏହି ରୋଗ ଆକ୍ରମଣ କରେ । ମହିଳାଙ୍କ ଅପେକ୍ଷା ପୁରୁଷମାନେ ଅଧିକ ଆକ୍ରାନ୍ତ ହୁଅନ୍ତି । ଏସିଆରେ କମ୍ ଲୋକଙ୍କୁ ଏହି ରୋଗ ହୁଏ । ଯୁକ୍ତରାଷ୍ଟ୍ରରେ ୫ ବର୍ଷ ବଞ୍ଚିବା  ହାର ପ୍ରାୟ ୮୩% । ସମୁଦାୟ କର୍କଟ ରୋଗ ମୃତ୍ୟୁର ୧% ଏହି ରୋଗ ଯୋଗୁ ହୁଏ ।
ଡି. ବାଲଶୁଭ୍ରମଣ୍ୟମ ଜଣେ ଭାରତୀୟ ଅଭିନେତା, ଯିଏକି ୧୯୩୦ ଦଶକରୁ ୧୯୫୦ ଦଶକ ଯାଏଁ ଅଭିନୟ ଜଗତରେ ସକ୍ରିୟ ଥିଲା । ସେ ମୁଖ୍ୟତଃ ପୌରାଣିକ କଥାଚିତ୍ରରେ ଅଭିନୟ ପାଇଁ ଜଣାଶୁଣା ଥିଲେ । ତାମିଲ କଥାଚିତ୍ର ଜଗତରେ ସକ୍ରିୟ ଥିବା ଏହି କଳାକାର ଜଣଙ୍କ ଚରିତ୍ର ଅଭିନେତା ଭାବରେ ଅନେକ କଥାଚିତ୍ରରେ କାମ କରିଥିଲେ ।
୫ ହେଉଛି ସାଧାରଣ ଗଣନ ସଂଖ୍ୟା ଶ୍ରେଣୀର ପଞ୍ଚମ ତଥା ୬ର ପୂର୍ବବର୍ତ୍ତୀ ସଂଖ୍ୟା ।
ପାତ୍ରପୁର, ଭାରତୀୟ ରାଜ୍ୟ ଓଡ଼ିଶାର ଗଞ୍ଜାମ ଜିଲ୍ଲାର ଆନ୍ଧ୍ରପ୍ରଦେଶର ସିମାଞ୍ଚଳଠାରେ ଥିବା ଏକ ଛୋଟ ସହର । ଏହା ବ୍ରହ୍ମପୁରର ଦକ୍ଷିଣ ପଶ୍ଚିମକୁ ରହିଛି । ଏହା ଗଞ୍ଜାମ ଜିଲ୍ଲାର ସର୍ବ ବୃହତ ଗ୍ରାମ ଓ ଏଠାରେ ୧୫,୦୦୦ ଲୋକ ବସବାସ କରନ୍ତି । ଏହା ଏକ ବ୍ଲକ ଅଞ୍ଚଳ ମଧ୍ୟ । ଏହି ଗ୍ରାମ ନିକଟବର୍ତ୍ତୀ ଅଞ୍ଚଳ ଗୋପାଳସାଗର, ଶ୍ରୀରାମପୁର, ସପଙ୍ଗ ଆଦି । ଆଖପାଖ ଅଞ୍ଚଳ ପାଇଁ ପାତ୍ରପୁର ଏକ ବ୍ୟବସାୟ କେନ୍ଦ୍ର । ଏହାର ମୁଖ୍ୟ ଜୀବିକା ଅର୍ଜନ ସ୍ରୋତ ଚାଷ । ଏଠାରେ ସମସ୍ତ ପ୍ରକାର ଆଧୁନିକସେବା ଉପଲବ୍ଧ ହେବା ସହ ଶିକ୍ଷାର ମଧ୍ୟ ଉତ୍ତମ ବ୍ୟବସ୍ଥା ରହିଛି । ଆନ୍ଧ୍ରପ୍ରଦେଶ ସୀମାରେ ରହିଥିବାରୁ ଏଠାକାର ଅଧିକାଂଶ ଲୋକେ ଓଡ଼ିଆ ସହ ତେଲୁଗୁ ଭାଷା ମଧ୍ୟ ଜାଣନ୍ତି ଓ ଆନ୍ଧ୍ରପ୍ରଦେଶ ସହ ବ୍ୟବସାୟିକ ସମ୍ବନ୍ଧ ରଖିଥାନ୍ତି । ଏଠାରେ ଠାକୁରାଣୀ ଯାତ୍ରାରେ ୫୦,୦୦୦ ଲୋକ ସମାଗମ ହୁଅନ୍ତି ।
ପୁରୁଷୋତ୍ତମ ନାଏକ  (ଜନ୍ମ: ୪ ଜାନୁଆରୀ ୧୯୫୧) ଜଣେ ଓଡ଼ିଆ ରାଜନୀତିଜ୍ଞ  । ପୁରୁଷୋତ୍ତମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୭୭ ଓ ୨୦୦୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ବାଙ୍ଗିରିପୋଷି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପୁରୁଷୋତ୍ତମ ନାଏକ ୧୯୫୧ ମସିହାର ଜାନୁଆରୀ ମାସ ୪ ତାରିଖରେ ମୟୂରଭଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚିନ୍ତାମଣି ନାଏକ । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍‌ରୁ କମ । ତାଙ୍କ ପତ୍ନୀଙ୍କ ନାମ ପୁଷ୍ପିତା ନାଏକ । ରାଜନୈତିକ ଜୀବନ ପୁରୁଷୋତ୍ତମ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ହେମାନନ୍ଦ ବିଶ୍ୱାଳ  (୧ ଡିସେମ୍ବର ୧୯୩୯-୨୫ ଫେବୃଆରୀ ୨୦୨୨) ଭାରତୀୟ ଜାତୀୟ କଂଗ୍ରେସର ଜଣେ ନେତା ଥିଲେ  । ସେ ଓଡ଼ିଶାର ମୁଖ୍ୟମନ୍ତ୍ରୀ ଭାବେ ଦୁଇଥର ଦାୟିତ୍ୱ ନିର୍ବାହ କରିଥିଲେ । ୨୦୦୯ ମସିହାରେ ସେ ସୁନ୍ଦରଗଡ଼ ଲୋକ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିଲେ ।
ବୈଶାଳୀ ମହାନ୍ତି (୫ ଅଗଷ୍ଟ ୧୯୯୪) ଜଣେ ଓଡ଼ିଶୀ ନୃତ୍ୟ ଶିଳ୍ପୀ  । ଏହାସହ ସେ ଜଣେ କୋରିଓଗ୍ରାଫର୍, ଲେଖିକା ଓ ବୈଦେଶିକ ଓ ସାର୍ବଜନିକ ନୀତି ବିଶ୍ଲେଷକ । ସେ ଅକ୍ସଫୋର୍ଡ୍ ଓଡ଼ିଶୀ କେନ୍ଦ୍ରର ସଂସ୍ଥାପକ । ଅକ୍ସଫୋର୍ଡ୍ ବିଶ୍ୱବିଦ୍ୟାଳୟ ଓ ୟୁନାଇଟେଡ୍ କିଙ୍ଗଡମର ଅନ୍ୟାନ୍ୟ ବିଶ୍ୱବିଦ୍ୟାଳୟ ଗୁଡିକରେ ଓଡ଼ିଶାର ନୃତ୍ୟକୁ ପ୍ରୋତ୍ସାହନ ଦେବା ସହ ସେଠାରେ ଓଡ଼ିଶୀ ପ୍ରଶିକ୍ଷଣ ଦେଇଥାନ୍ତି । ବିଭିନ୍ନ ପ୍ରତିଷ୍ଠିତ ଅନ୍ତରାଷ୍ଟ୍ରୀୟ ପ୍ରକାଶନ ପାଇଁ ବୈଦେଶିକ ନୀତି ଓ ସାମରିକ କ୍ଷେତ୍ରରେ ନିୟମିତ ଯୋଗଦାନ କରିଥାନ୍ତି । ପ୍ରାରମ୍ଭିକ ଜୀବନ ଓ ଶିକ୍ଷା ବୈଶାଳୀ ମହାନ୍ତିଙ୍କ ଜନ୍ମ ୧୯୯୪ ମସିହା ଅଗଷ୍ଟ ୫ ତାରିଖରେ ଓଡ଼ିଶାର ପୁରୀ ଜିଲ୍ଲାରେ ହୋଇଥିଲା । ତାଙ୍କ ବାପା ରାଧାବିନୋଦ ମହାନ୍ତି ଇଣ୍ଡିଆନ୍ ଇନଷ୍ଟିଚୁଟ ଅଫ୍ ଟେକନୋଲୋଜିରେ ବିଦ୍ୟୁତ୍ ବିଭାଗରେ ଇଂଜିନିୟର ଓ ମା ମାନସୀ ପ୍ରଧାନ ଜଣେ କବି ତଥା ଲେଖିକା । ପୁରୀ ଜିଲ୍ଲାର ବ୍ଲେସଡ଼ ସାକ୍ରାମେଣ୍ଟ ହାଇସ୍କୁଲ ଓ ଭୁବନେଶ୍ୱରର କିଟ୍ ଇଂଟରନ୍ୟାଶନଲ୍ ସ୍ଚୁଲରୁ ସେ ଶିକ୍ଷା ଲାଭ କରିଥିଲେ । ଦିଲ୍ଲୀର ପ୍ରତିଷ୍ଠିତ ମହିଳା ମହାବିଦ୍ୟାଳୟ ଲେଡି ଶ୍ରୀରାମ କଲେଜରୁ ସେ ରାଜନୀତି ବିଜ୍ଞ।ନରେ ସ୍ନାତକ ଲାଭ କରିଥିଲେ । ଏହାପରେ ସେ ଅକ୍ସଫୋର୍ଡ୍ ବିଶ୍ୱବିଦ୍ୟାଳୟରୁ ସ୍ନାତକତ୍ତୋର ଲାଭ କରିଥିଲେ  ସେଠାରେ ସେ ଇଣ୍ଡିଆ ନ୍ୟୁକ୍ଲିଅର୍ ପଲିସି ସଂପର୍କରେ ଗବେଷଣା ମଧ୍ୟ କରିଥିଲେ । ନୃତ୍ୟ ଜୀବନ ଗତ ୧୩ ବର୍ଷ ହେବ ବୈଶାଳୀ, ରାଷ୍ଟ୍ରୀୟ ତଥା ଅନ୍ତରାଷ୍ଟ୍ରୀୟ ସ୍ତରରେ ଓଡ଼ିଶୀ ନୃତ୍ୟ ପରିବେଷଣ କରି ଆସୁଛନ୍ତି । ଏହାଦ୍ୱାରା ସେ ଓଡ଼ିଶୀ ନୃତ୍ୟକୁ ପ୍ରୋତ୍ସାହନ ଦେବା ସହ ଏହାକୁ ଦେଶ ବିଦେଶରେ ପ୍ରସିଦ୍ଧ କରାଇଛନ୍ତି ।ଓଡ଼ିଶୀ ଗୁରୁ ପଦ୍ମଶ୍ରୀ ଗଙ୍ଗାଧର ପ୍ରଧାନଙ୍କଠାରୁ ବୈଶାଳୀ ଓଡ଼ିଶୀ ଶିକ୍ଷ। ଗ୍ରହଣ କରିଛନ୍ତି । ସେ ଉଭୟ ଓଡ଼ିଶୀ ନୃତ୍ୟ ଓ ହିନ୍ଦୁସ୍ତାନୀ ସଂଗୀତରେ ବିଷାରଦ ହାସଲ କରିଛନ୍ତି । ସେ ଚଣ୍ଡିଗଡର ପ୍ରାଚୀନ କଳା କେନ୍ଦ୍ରରୁ ନୃତ୍ୟ ଶିକ୍ଷ। ଲାଭ କରିଛନ୍ତି । ସେ ଇଣ୍ଡିଆ ହାବିଟାଟ୍ ସେଣ୍ଟର୍, ଇଣ୍ଡିଆ ଇଣ୍ଟରନ୍ୟାଶନାଲ୍ ସେଣ୍ଟର୍ ଦିଲ୍ଲୀରେ ନିୟମିତ ନୃତ୍ୟ କାର୍ଯ୍ୟକ୍ରମରେ ଯୋଗ ଦେଇଥାନ୍ତି । ଏହାସହ ଅନେକ ଅର୍ନ୍ତଜାତୀୟ ଓ ଜାତୀୟ ସମାରୋହରେ ମଧ୍ୟ ସେ ଯୋଗ ଦେଇ ଓଡ଼ିଶୀ ପରିବେଷଣ କରିଥାନ୍ତି ।
ସଚ୍ଚିଦାନନ୍ଦ ମହାନ୍ତି  (୧୯ ଡିସେମ୍ବର ୧୯୫୩) ଜଣେ ଓଡ଼ିଆ ଏବଂ ଇଂରାଜୀ ସାହିତ୍ୟ ଗବେଷକ  । ଜାତିସଙ୍ଘ ଶିକ୍ଷା, ବୈଜ୍ଞାନିକ ଏବଂ ସାଂସ୍କୃତିକ ସଂଗଠନ  (ୟୁନେସ୍କୋ) ସହାୟତାରେ ୧୯୪୯ରେ ଭାରତ ସରକାରଙ୍କଦ୍ୱାରା ଜାତୀୟ ଶିକ୍ଷା କମିଶନ ଗଠନ କରାଯାଇଥିଲା  । ଏହା ଏକ ବୈଧାନିକ ସଂସ୍ଥା । ଦେଶର ଶିକ୍ଷା ବ୍ୟବସ୍ଥାର ଉନ୍ନତି ଓ ୟୁନେସ୍କୋ ଆଭିମୁଖ୍ୟର ପ୍ରଚାର ଓ ପ୍ରସାର ପାଇଁ କାର୍ଯ୍ୟ କରୁଛି । ରାଷ୍ଟ୍ରପତି ଏହାର ସଦସ୍ୟଙ୍କୁ ମନୋନୀତ କରିଥାନ୍ତି । ୨୦୧୫ ମସିହାରେ ରାଷ୍ଟ୍ରପତି ପ୍ରଣବ ମୁଖାର୍ଜୀ କୋରାପୁଟସ୍ଥିତ ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟ କୂଳପତି ସଚ୍ଚିଦାନନ୍ଦ ମହାନ୍ତିଙ୍କୁ ୟୁନେସ୍କୋ ଶିକ୍ଷା କମିଶନର ସଦସ୍ୟ ଭାବେ ମନୋନୀତ କରିଥିଲେ । ପ୍ରାରମ୍ଭିକ ଜୀବନ ୧୯୫୩ ଡିସେମ୍ବର ୧୯ରେ ସଚ୍ଚିଦାନନ୍ଦ ମହାନ୍ତି କଟକଠାରେ ଜନ୍ମଗ୍ରହଣ କରିଥଲେ । ଭଦ୍ରକ ଜିଲ୍ଲା ଆଗରପଡ଼ାର କୁଆଁସମଜ୍ଜିଆ ହେଉଛି ତାଙ୍କ ପୈତୃକ ବାସସ୍ଥାନ । ମାତା ବିଶିଷ୍ଟ କବି ବିଦ୍ୟୁତପ୍ରଭା ଦେବା ଓ ପିତା ଥଲେ ପଞ୍ଚାନନ ମହାନ୍ତି । ଅଜା, ଲେଖକ ନିମାଇଁ ଚରଣ ଦାସଙ୍କ ଆଶୀର୍ବାଦ ଓ ମାତା ବିଦ୍ୟୁତପ୍ରଭାଙ୍କ ସାହିତ୍ୟିକ ପ୍ରେରଣା ତାଙ୍କୁ ଜଣେ ଆଗଧାଡ଼ିର ଗବେଷକ ଓ ଲେଖକ ହେବାରେ ଯଥେଷ୍ଟ ସାହାଯ୍ୟ କରିଥିଲା । ପଣ୍ଡିଚେରୀସ୍ଥିତ ଅନ୍ତର୍ଜାତୀୟ ଶିକ୍ଷା କେନ୍ଦ୍ରରୁ ସ୍କୁଲ ପାଠ୍ୟକ୍ରମ ଓ ଇଂଲିଶ ସାହିତ୍ୟରେ ସ୍ନାତକ ଶିକ୍ଷା ଶେଷ କରିବା ପରେ ୟୁନିଭର୍ସିଟି ଅଫ ହାଇଦ୍ରାବାଦରୁ ସେ ଇଂଲିଶ ସାହିତ୍ୟରେ ସ୍ନାତକୋତ୍ତର ଡିଗ୍ରୀ ହାସଲ କରିଥଲେ । ପରେ ଆଇଆଇଟି କାନପୁରରୁ  ଡି.ଏଚ. ଲରେନ୍ସ ଆଣ୍ଠ ଟ୍ୱେଣ୍ଟିଥ ସେଞ୍ଚୁରୀ ଫିକ୍ସନ ' ଉପରେ ଗବେଷଣା କରି ପିଏଚଡି ଉପାଧ ଅର୍ଜନ କରିଥିଲେ । ଫୁଲ ବ୍ରାଇଟ ବୃତ୍ତି ପାଇ ପୋଷ୍ଟ ଡକ୍ଟରାଲ କରିବା ଲାଗି ଯେ ଆମେରିକାର ଅଷ୍ଟିନସ୍ଥିତ ଟେକ୍ସାସ ବିଶ୍ୱବିଦ୍ୟାଳୟ ଯାଇଥଲେ । ସେହିଭଳି ଅନ୍ୟ ଏକ ପୋଷ୍ଟ ଡକ୍ଟରାଲ କରିବା ସକାଶେ ଯେ ବ୍ରିଟେନର ୟୁନିଭରସିଟି ଅଫ ନଟିଂହାମ ଯାଇଥଲେ । ତେବେ ଇଂଲିଶ ସାହିତ୍ୟରେ ସ୍ନାତକୋତ୍ତର କରିବା ପରେ ସେ ୧୯୭୯ରୁ ୧୯୮ ଭିତରେ ଏସସିଏସ ସନ୍ଧ୍ୟା କଲେଜ, ପୁରୀ ଓ ଭୁବନେଶ୍ୱର ବିଜେବି ସନ୍ଧ୍ୟା କଲେଜରେ ଆଡ଼ହକ ଅଧ୍ୟାପକ ଭାବେ କାର୍ଯ୍ୟ କରିଥିଲେ । ୧୯୮୦ରୁ ୧୯୮୧ ଉତ୍କଳ ବିଶ୍ୱବିଦ୍ୟାଳୟ ଓ ୧୯୮୨ରୁ ୧୯୮୪ ଯାଏ ବ୍ରହ୍ମପୁର ବିଶ୍ୱବିଦ୍ୟାଳୟରେ ଅଧ୍ୟାପନା କରିଥଲେ । ୧୯୮୪ରୁ ୧୯୮୭ ପର୍ଯ୍ୟନ୍ତ ଆଇଆଇଟି କାନପୁରରେ ପିଏଚଡି ସାରି ସେ ସେହିବର୍ଷ ୟୁନିଭର୍ସିଟି ଅଫ ହାଇଦ୍ରାବାଦରେ ଇଂଲିଶ ସାହିତ୍ୟ ବିଭାଗରେ ନିଯୁକ୍ତ ପାଇଥିଲେ । ଏଥି ସହିତ ସେ ବହୁ ବିଦେଶୀ ବିଶ୍ୱବିଦ୍ୟାଳୟରେ ଅଧ୍ୟାପନା ଦାୟିତ୍ୱ ନିର୍ବାହ କରିଛନ୍ତି । ୟୁନିଭର୍ସିଟି ଅଫ ହାଇଦ୍ରାବାଦରେ ଇଂଲିଶ ସାହିତ୍ୟ ବିଭାଗର ମୁଖ୍ୟ ଭାବେ କାର୍ଯ୍ୟ ତୁଲାଇଥିବା ପ୍ରଫେସର ମହାନ୍ତି ପରେ ଓଡ଼ିଶା କେନ୍ଦ୍ରୀୟ ବିଶ୍ୱବିଦ୍ୟାଳୟର କୁଳପତି ଭାବେ ଅବସ୍ଥାପିତ ହେଲେ । ତାଙ୍କର ଶିକ୍ଷା ଓ ଗବେଷଣା ପ୍ରତି ଯେତିକି ଆଗ୍ରହ ରହିଛି ଓଡ଼ିଆ ଓ ଇଂଲିଶ ଭାଷା ଏବଂ ସାହିତ୍ୟ ସକାଶେ ଅଛି ଗଭୀର ଅନୁରାଗ । ମାତା ବିଦ୍ୟୁତପ୍ରଭା ଦେବୀଙ୍କ ଲେଖାର ପ୍ରଭାବ ତାଙ୍କ ଉପରେ ପଡ଼ିଥିବା ଲକ୍ଷ୍ୟ କରାଯାଏ । ହେଲେ ମା ଙ୍କ ଭଳି କବିତା ମନସ୍କ ନ ହୋଇ ସେ ସାହିତ୍ୟ ଆଲୋଚନା ଓ ସମାଲୋଚନା ପରିଧାରେ ରହିବାକୁ ପସନ୍ଦ କରନ୍ତି । କୃତି ଅଦ୍ୟାବଧି ଓଡ଼ିଆ ଓ ଇଂରାଜୀ ଭାଷାରେ ୨୬ଟି ପୁସ୍ତକ ରଚନା କରିଛନ୍ତି । ନିଜର ଗବେଷଣା ଓ ସାହିତ୍ୟ କୃତି ପାଇଁ ସେ  'ବ୍ରିଟଶ କାଉନସିଲ' ,  'ଦି ସାଲବର୍ଗ' ,  'ଦି କଥା ଆଣ୍ଡ ଦି ଫୁଲବ୍ରାଇଟ'  ଭଳି ଅନେକ ଜାତୀୟ ଓ ଆନ୍ତର୍ଜାତୀୟ ସମ୍ମାନରେ ସମ୍ମାନିତ ହୋଇଛନ୍ତି । ଓଡ଼ିଆ ଭାଷା, ସଂସ୍କୃତର ଗବେଷଣା ଓ ଅଧ୍ୟୟନ କରି ଏହାର ପ୍ରଚାର ଓ ପ୍ରସାର ଦିଗରେ ବ୍ରତୀ ଥିବା ସେ ଅଭିଲେଖାଗାର ତଥା ବିଶିଷ୍ଟ ଲେଖିକାଙ୍କ ଅପନ୍ତରା ନିବାସରେ ଅତି ଜରାଜୀର୍ଣ୍ଣ ଅବସ୍ଥାରେ ପଡ଼ି ରହିଥବା ପୁରୁଣା ଲେଖାଗୁଡ଼ିକୁ ପୁନରୁଦ୍ଧାର ପୂର୍ବକ ଏଗୁଡ଼ିକୁ ଇଂଲିଶ ଭାଷାରେ ଜୀବନ୍ତ ରୂପ ଦେଇ ସେ ୨ ୬ରେ ଓଡ଼ିଆ ଜାତି ପାଇଁ ଏକ ଆହ୍ୱାନ ସୃଷ୍ଟ କରିଥଲେ । ଉନବିଂଶ ଶତାବ୍ଦୀର ଶେଷ ଭାଗ ଓ ବିଂଶ ଶତାବ୍ଦୀର ମଧ୍ୟଭାଗ ମଧ୍ୟରେ ଓଡ଼ିଆ ନାରୀ ଲେଖିକାଙ୍କ ଲେଖାର ପ୍ରାସଙ୍ଗିକତା ଏବେର ସମୟରେ ରହିଥିବା ଅନୁଭବ କରିବା ପରେ ତାଙ୍କ ସମ୍ପାଦନାରେ ପ୍ରକାଶ ପାଇଥିଲା ପୁସ୍ତକ  'ଆର୍ଲି ଓମେନ ରାଇଟିଂ ଇନ ଓଡ଼ିଶା ୧୮୯୮-୧୯୫ : ଏ ଲଷ୍ଟ ଟ୍ରାଡିଶନ'  ।  ବିସ୍ମୃତ ପରମ୍ପରା, ଓଡ଼ିଆ ସାହିତ୍ୟରେ ନାରୀ ପ୍ରତିଭା ' ନାମକ ଏହି ପୁସ୍ତକ ପ୍ରକାଶ ପାଇବା ପରେ ୨୦୦୬ରେ କଟକ ଶୈଳବାଳା ମହିଳା ମହାବିଦ୍ୟାଳୟରେ ଓଡ଼ିଶାର ପ୍ରତିଷ୍ଠିତ ଲେଖକଙ୍କଦ୍ୱାରା ଏକ ଆଲୋଚନା ଚକ୍ର ଅନୁଷ୍ଠିତ ହୋଇଥିଲା ।
ବିଶ୍ୱଜିତ ଦାସ  (୧୯୩୬-୨୦୦୪) ଜଣେ ଖ୍ୟାତନାମା ଓଡ଼ିଆ ନାଟ୍ୟକାର ଥିଲେ  । ସେ ପ୍ରିୟତମା ଓ ନିଝୁମ ରାତିର ସାଥୀ କଥାଚିତ୍ରର ନିର୍ଦ୍ଦେଶନା ଦେବା ସହ ଗୌରୀ, ନାଗଫାସ, ଅହଲ୍ୟା, କାବେରୀ ଓ ତୁଣ୍ଡବାଇଦ ଆଦି କଥାଚିତ୍ରର ସଂଳାପ ରଚନା କରିଥିଲେ । ଏଥି ସହିତ ସେ କେତୋଟି ବିଦେଶୀ ଭାଷାର ନାଟକକୁ ଓଡ଼ିଆରେ ଅନୁବାଦ ମଧ୍ୟ କରିଥିଲେ । ୧୯୬୪ ମସିହାରେ  'ସଂକେତ'  ନାମକ ଏକ ନାଟ୍ୟ ଅନୁଷ୍ଠାନ ଗଠନ କରିଥିଲେ । ଜୀବନୀ ପ୍ରାରମ୍ଭିକ ଜୀବନୀ ବିଶ୍ୱଜିତ ଦାସ ୧୯୩୬ ମସିହା ଅଗଷ୍ଟ ୧୮ ତାରିଖରେ ଜନ୍ମନେଇଥିଲେ । ତାଙ୍କ ମାତାଙ୍କ ନାମ ଥିଲା କୃଷ୍ଣକାମିନୀ ଦେବୀ ଓ ପିତାଙ୍କ ନାମ ଥିଲା ସୁବୋଧ ଦାସ । ତାଙ୍କ ବାପା ବ୍ଋତ୍ତି ଜଣେ ହୋମିଓପାଥି ଡାକ୍ତର ତଥା ନାଟ୍ୟକାର ଓ ଅଭିନେତା ଥିଲେ । ଉଭୟ ପିତାମାତା ତାଙ୍କୁ ନାଟ୍ୟରଚନା ନିମନ୍ତେ ଉତ୍ସାହିତ କରିଥିଲେ । ବୃତ୍ତି ୧୯୫୮ ମସିହାରେ ସେ ଓଡ଼ିଶା ରାଜ୍ୟ ସରକାରଙ୍କ ଘରୋଇ ଲୋକସମ୍ପର୍କ ବିଭାଗ ଅଧୀନରେ ଥିବା ରାଜ୍ୟ ସୂଚନା କେନ୍ଦ୍ରରେ ସୂଚନା ଅଧିକାରୀ ଭାବେ କାର୍ଯ୍ୟାରମ୍ଭ କରିଥିଲେ । ୧୯୯୪ରେ ଯୁଗ୍ମ ନିର୍ଦ୍ଦେଶକ ପଦବୀରେ ଥାଇ ସେ ଚାକିରୀରୁ ଅବସର ଗ୍ରହଣ କରିଥିଲେ । ରଚନାବଳୀ ୧୯୫୨ ମସିହାରେ ରେଭେନ୍ସା ମହାବିଦ୍ୟାଳୟରେ ପଢ଼ିବାବେଳେ ସେ ପ୍ରଥମେ ଏକାଙ୍କିକା ଲେଖିବା ଆରମ୍ଭ କରିଥିଲେ । ୧୯୬୪ ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀର ପ୍ରତିଯୋଗିତାରେ ବିଶ୍ୱଜିତଙ୍କ ଲିଖିତ  'ନାଲିପାନ ରାଣୀ, କଳାପାନ ଟିକା' କୁ ୫ଟି ଶ୍ରେଷ୍ଠ ପୁରସ୍କାରରୁ ୪ଟି ମିଳିଥିଲା ନାଟକ ଓ ଏକାଙ୍କିକା ଦୁରଦର୍ଶନ ଧାରାବହିକ ସତ୍ୟ ସାଧୁ ସାବଧାନ ସମ୍ମାନ ଓ ପୁରସ୍କାର ସିନେକ୍ରିଟିକ ପୁରସ୍କାର ଶ୍ରେଷ୍ଠ ନିର୍ଦ୍ଦେଶକ ପୁରସ୍କାର ୧୯୫୭ରେ ଭାରତୀୟ ସ୍ୱାଧୀନତା ସଂଗ୍ରାମର ଦଶମ ବାର୍ଷିକ ଉତ୍ସବ ଉପଲକ୍ଷେ ଅନୁଷ୍ଠିତ ରାଜ୍ୟସ୍ତରୀୟ ନାଟୋକତ୍ସବରେ ସର୍ବଶ୍ରେଷ୍ଠ ନାଟକ ରୂପେ  'ବହ୍ନି'  ପୁରସ୍କୃତ ହେଇଥିଲା । ମୃତ୍ୟୁ ୨୦୦୪ ମସିହା, ଡିସେମ୍ବର ୩୦ ତାରିଖ ଦିନ ତାଙ୍କର ମୃତ୍ୟୁ ହୋଇଥିଲା ।
ସୁଶାନ୍ତ ମଣିଙ୍କ ନିର୍ଦ୍ଦେଶନାରେ ଓଡ଼ିଆ ଚଳଚ୍ଚିତ୍ର କେହି ନୁହେଁ କାହାର ୨୦୧୫ ମସିହାରେ ଅକ୍ଟୋବର ୨ରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ମୁଖ୍ୟ ଭୂମିକାରେ ଅଭିଷେକ ରଥ ଥିବା ବେଳେ ତାଙ୍କ ବିପକ୍ଷରେ ଅଭିନେତ୍ରୀ ଏଲିନା ସାମନ୍ତରାୟ ନାୟିକା ଭାବରେ ଅଭିନୟ କରିଥିଲେ । ସଂଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ବିଶ୍ୱ ସ୍ୱରୂପ । ଅଭିନୟ ଅଭିଷେକ ରଥ ଏଲିନା ସାମନ୍ତରାୟ ସିଦ୍ଧାନ୍ତ ମହାପାତ୍ର ବିଜୟ ମହାନ୍ତି କୁନା ତ୍ରିପାଠୀ ସମରେଶ ରାଉତରାୟ ନୀତୁ ସିଂହ ପିଙ୍କି ପ୍ରଧାନ ଚୌଧୁରୀ ଜୟପ୍ରକାଶ ଦାସ ଅଗଷ୍ଟ ୬ ୨୦୧୫ରେ ଏହି ଚଳଚ୍ଚିତ୍ରର ଟ୍ରେଲର ବାହାରିଥିଲା । ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରର ଗୀତଗୁଡ଼ିକ ୧୪ ସେପ୍ଟେମ୍ବରରେ ମୁକ୍ତଲାଭ କରିଥିଲା ।
ହର୍ପାଞ୍ଜିନା ବା ଗଳା ଫୋଟକା ରୋଗ ଏକ ପ୍ରକାର ଭୂତାଣୁ ସଂକ୍ରମଣ ଯୋଗୁ ହୋଇଥାଏ ଯେଉଁଥିରେ ଗଳା ପଛ ପାଖରେ ଛୋଟ ଛୋଟ ଫୋଟକା ହୋଇଯାଏ । ଅନ୍ୟାନ୍ୟ ଲକ୍ଷଣ ମଧ୍ୟରେ ଗଳା ଯନ୍ତ୍ରଣା, ଜ୍ୱର, ଅରୁଚି, ଏବଂ ପେଟ ଯନ୍ତ୍ରଣା ହୋଇପାରେ। ସଂସ୍ପର୍ଶରେ ଆସିବାର ପ୍ରାୟ ୪ ଦିନ ପରେ ରୋଗ ଆରମ୍ଭ ହୁଏ । ଜଟିଳତାରେ କ୍ୱଚିତ୍ ନିର୍ଜଳନ, ଆସେପ୍ଟିକ ମେନିଞ୍ଜାଇଟିସ ବା ଏନସେଫାଲାଇଟିସ୍ ଅନ୍ତର୍ଭୁକ୍ତ ହୋଇପାରେ। ଏହା ଏଣ୍ଟେରୋଭାଇରସ୍ ଗୋଷ୍ଠୀର ଜୀବାଣୁମାନଙ୍କଦ୍ୱାରା ସୃଷ୍ଟି ହୋଇଥାଏ । କ‌କ୍ସସାକିଭୂତାଣୁ ଏ ଓ ବି ଏବଂ ଇକୋଭୂତାଣୁ ମୂଖ୍ୟତଃ ଏହି ରୋଗ ସୃଷ୍ଟି କରିଥାଆନ୍ତି । ଏହି ରୋଗ ଦିବାଯତ୍ନ ଅନୁଷ୍ଠନ କିମ୍ବା ବିଦ୍ୟାଳୟରେ ପିଲାମାନଙ୍କ ମଧ୍ୟରେ ବ୍ୟାପିଥାଏ। ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼େଇବା ପରେ ପରେ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ କରି ରୋଗ ନିର୍ଣ୍ଣୟ କରାଯାଏ । ଜଟିଳ ପରିସ୍ଥିତିରେ ଗଳା ପରୀକ୍ଷା କରିବା ଉପଯୋଗୀ ହୋଇପାରେ  ଚିକିତ୍ସାରେ ସାଧାରଣତଃ ଆଇବୁପ୍ରୋଫରନ୍ ଏବଂ ପାରାସେଟାମୋଲ ଦେଇ ସ‌ହାୟକ ଚିକିତ୍ସା କରାଯାଏ । ପାଟିରେ ପର୍ଯ୍ୟାପ୍ତ ପରିମାଣର ତରଳ ପଦାର୍ଥ ଦେବାକୁ ସୁପାରିଶ କରାଯାଏ  ଏହା ନିମନ୍ତେ କୌଣସି ନିର୍ଦ୍ଦିଷ୍ଟ ଭୂତାଣୁ ବିରୋଧୀ ଔଷଧ ନାହିଁ । ଲକ୍ଷଣ ସାଧାରଣତଃ ୪ ଦିନ ମଧ୍ୟରେ ଉପଶମ ହୋଇଯାଏ ଏବଂ ମୁଖ ଫୋଟକା ଏକ ସପ୍ତାହ ମଧ୍ୟରେ ଆରୋଗ୍ୟ ହୋଇଯାଏ । ହର୍ପାଞ୍ଜିନା ଅପେକ୍ଷାକୃତ ସାଧାରଣ ରୋଗ ଓ ମଡ଼କ ଭାବରେ ଦେଖାଯାଏ । ଏହା ସାଧାରଣତଃ ପିଲାମାନଙ୍କଠାରେ ଦେଖାଯାଏ, ଶିଶୁ ଏବଂ ଛୋଟ ବୟସ୍କମାନେ ମଧ୍ୟ ପ୍ରଭାବିତ ହୋଇପାରନ୍ତି  ଅଧିକାଂଶ ଘଟଣା ଗ୍ରୀଷ୍ମ କିମ୍ବା ବର୍ଷା କାଳରେ ହୋଇଥାଏ । ଏହା ପ୍ରଥମେ ୧୯୨୦ ମସିହାରେ ଜନ ଜାହୋର୍ସ୍କି ବର୍ଣ୍ଣନା କରିଥିଲେ ।
ସୁହାଣପୁର ଗାଁ ଓଡ଼ିଶାର ପୁରୀ ଜିଲ୍ଲାର କାକଟପୁର ବ୍ଲକ ଅନ୍ତର୍ଗତ କାକଟପୁର ଥାନା ଅଧୀନରେ ଥିବା ଏକ ଗାଆଁ  ଗମନାଗମନ ଏହା କାକଟପୁର ନିକଟରେ ଅବସ୍ଥିତ । ଏହା କାକଟପୁରଠାରୁ ୪ କି.ମି. ଦୂରରେ ଅବସ୍ଥିତ । ବିଶେଷତା ଶିକ୍ଷା ବିଦ୍ୟାଳୟ ଏହି ଗ୍ରାମରେ ଗୋଟିଏ ପ୍ରାଥମିକ ଓ ଗୋଟିଏ ମଧ୍ୟ ଇଂରାଜୀ ବିଦ୍ୟାଳୟ ଅଛି । ଅନ୍ୟାନ୍ୟ ପର୍ଯ୍ୟଟନ ଏହି ଗାଆଁର ଲୋକନାଥ ଶିବ ମନ୍ଦିର, ମଙ୍ଗଳା ମନ୍ଦିର ଓ ଗ୍ରାମଦେବତୀ କୋଚିଲେଇଙ୍କ ପୀଠ ସହ ଗ୍ରାମ ମଧ୍ୟଭାଗରେ ଏକ ମସଜିଦ ଅଛି । ଏଠାରେ ପ୍ରତିବର୍ଷ ଦୋଳ ଦଶହରା, ରମଜାନ ଓ ଇଦ ପର୍ବ ପାଳନ କରାଯାଏ ।
ଟାଇମୋଲୋଲ  (ଇଂରାଜୀ ଭାଷାରେ ) ଏକ ଔଷଧ ଯାହା ପାଟିରେ ଦିଆଯାଏ ବା ଆଖି ଡ୍ରପ   ଭାବରେ ଦିଆଯାଏ  । ଆଖି ଭିତର ଚାପ   ବଢ଼ୁଥିବା ରୋଗ ଯେପରିକି ଓକୁଲାର ହାଇପରଟେନସନ   ଓ ଗ୍ଲକୋମା ଭଳି ରୋଗମାନଙ୍କରେ ଦିଆଯାଏ । ଉଚ୍ଚ ରକ୍ତଚାପ ଓ ଆଞ୍ଜାଇନା   ରୋଗ ଚିକିତ୍ସାରେ, ହୃଦ୍‌ଘାତର ଜଟିଳତା ଓ ଅଧକପାଳିର ପ୍ରତିରୋଧ ନିମନ୍ତେ ଏହା ପାଟିରେ ଦିଆଯାଏ । ଟାଇମୋଲୋଲ ଡ୍ରପର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଆଖିରେ ଜଳାପୋଡ଼ା ହୋଇପାରେ । ପାଟିରେ ଦିଆଯାଇଥିବା ଔଷଧ ଯୋଗୁ ଥକ୍କା ଅନୁଭବ, ଧୀର ହୃଦ୍ ଗତି  , ଗଲୁ ଓ ଅଣନିଶ୍ୱାସୀ   ଆଦି ହୋଇପାରେ । ମଧୁମେହ ରୋଗରେ କମ୍ ରକ୍ତ ଶର୍କରାର ଲକ୍ଷଣ ଘୋଡ଼େଇ ଦିଏ । ଆଜ୍‌ମା, ହୃଦ୍‌ଘାତ ଓ ସିଓପିଡି ରୋଗ ଥିବା ଲୋକଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭସ୍ଥ ଶିଶୁ ପ୍ରତି ଏହାର ନିରାପତ୍ତା ବିଷୟ ସ୍ପଷ୍ଟ ହୋଇନାହିଁ । ଏହା ବିଟା ବ୍ଲକର  ଶ୍ରେଣୀର ଏକ ଔଷଧ । ସନ ୧୯୬୮ରେ ଟାଇମୋଲୋଲ ପେଟେଣ୍ଟ ହେବାପରେ ସନ ୧୯୭୮ରେ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ୫ମି:ଲି: ବୋତଲର ହୋଲସେଲ କ୍ରୟ ମୂଲ୍ୟ ପ୍ରାୟ ୦.୮୬ରୁ ୨.୨୯ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ରୁ ୫୦ ଆମେରିକୀୟ ଡଲାର ।
... - 195 ବା ରାଜ୍ୟ ରାଜପଥ 195...  ( ମହାରାଷ୍ଟ୍ର ) ଭାରତୀୟ ରାଜ୍ୟ ମହାରାଷ୍ଟ୍ରର ବୁଲଧାନା ଓ ଆକୋଲା ଜିଲ୍ଲାରେ ରହିଛି  । ଏହି ରାଜପଥ ମଧ୍ୟପ୍ରଦେଶର ବୁରହାନପୁର ସହ ମହାରାଷ୍ଟ୍ରକୁ ସଂଯୋଗ କରେ । ଏ3ହା ଜାମୋଦ ନାମକ ସ୍ଥାନରେ ରାଜ୍ୟ ରାଜପଥ 194 ସହ ମିଳିତ ହେଇ ପୂର୍ବ ଦିଗକୁ ଯାଏ । ଏହା ବାକାଳଠାରେ ରାଜ୍ୟ ରାଜପଥ 173 ସହ ମିଳିତ ହେଇ ପୁନଶ୍ଚ ପୂର୍ବ ଦିଗ ଗତି କରି ଭାନ ନଦୀ ଅତିକ୍ରମ କରେ । ପରିଶେଷରେ ଏହା ରାଜ୍ୟ ରାଜପଥ 204 ସହ ବାରୁଳାଠାରେ ମିଳିତ ହୁଏ ।
ବର୍ସାଇଟିସ୍ ରୋଗରେ ବର୍ସା ବା ତରଳ ପଦାର୍ଥ ଭରା ଏକ ଥଳିର ପ୍ରଦାହ ହୁଏ । ଏହି ଥଳିଗୁଡ଼ିକର ଭିତର ପାର୍ଶ୍ୱରେ ସାଇନୋଭିଆଲ ସ୍ତର ଥାଏ ଯେଉଁଥିରୁ ସାଇନୋଭିଆଲ ତରଳ ପଦାର୍ଥ ବାହାରି ଭିତର ପାର୍ଶ୍ୱ ଚିକ୍କଣ କରେ  ବର୍ସାଇଟିସ୍ ପ୍ରଭାବିତ ଅଞ୍ଚଳରେ ଚଳପ୍ରଚଳ ଅସୁବିଧା, ଦରଜ ଏବଂ ଯନ୍ତ୍ରଣା ହୋଇପାରେ  ଧୀରେ ଧୀରେ ଆରମ୍ଭ ହେଉଥିବା ବର୍ସାଇଟିସ୍ ରୋଗରେ ଯନ୍ତ୍ରଣା ଅନୁପସ୍ଥିତ ରହିପାରେ  ଏହି ରୋଗ ଜଟିଳ ହେଲେ ସେପ୍ଟିକ ବର୍ସାଇଟିସ୍ ହୋଇପାରେ । ବର୍ସାଇଟିସର କାରଣ ମଧ୍ୟରେ ଅତ୍ୟଧିକ ବ୍ୟବହାର, ସଂକ୍ରମଣ, ଆଘାତ ଏବଂ ପ୍ରଦାହ ଜନିତ ରୋଗ ଅନ୍ତର୍ଭୁକ୍ତ  ମାନବ ଶରୀରରେ ୧୫୦ରୁ ଅଧିକ ବର୍ସା ଅଛି  ସାଧାରଣତଃ ଅଧିକାଂଶ କ୍ଷେତ୍ରରେ ପ୍ରିପାଟେଲାର, ଓଲିକ୍ରାନନ୍, ଟ୍ରୋକାଣ୍ଟେରିକ ଓ ରେଟ୍ରୋକାଲକାନିଆଲ ବର୍ସା ପ୍ରଭାବିତ ହୁଏ । ହାଡ଼ର ପ୍ରମୁଖ ସ୍ଥାନଗୁଡିକ ଉପରେ ଘସିହେଉଥିବା ମାଂସପେଶୀ, ଟେଣ୍ଡନ ଓ ଅନ୍ୟାନ୍ୟ ତନ୍ତୁ ଗୁଡ଼ିକ ବର୍ସା ଥିବା ଫଳରେ ଘର୍ଷଣ ଜନିତ କ୍ଷତିଗ୍ରସ୍ତ ହୁଏନାହିଁ  ସାଧାରଣତଃ ତନ୍ତୁ ତନ୍ତୁ ମଧ୍ୟରେ ଗତିକୁ ଉନ୍ନତ କରିବା ପାଇଁ ସେଗୁଡ଼ିକ କାର୍ଯ୍ୟ କରନ୍ତି  ରୋଗ ନିର୍ଣ୍ଣୟ ସାଧାରଣତଃ ଲକ୍ଷଣ ଏବଂ ପରୀକ୍ଷା ଉପରେ ଆଧାରିତ ହୁଏ ଏବଂ ଅତିରିକ୍ତ ପରୀକ୍ଷାଦ୍ୱାରା ସମର୍ଥିତ ହୋଇପାରେ  ସମାନ ଲକ୍ଷଣର ଅନ୍ୟାନ୍ୟ କାରଣ ହେଉଛି ଆର୍ଥ୍ରାଇଟିସ୍, ଅସ୍ଥିଭଗ୍ନ, ଟେଣ୍ଡିନାଇଟିସ୍ ଏବଂ ସ୍ନାୟୁ ସମସ୍ୟା। ଏହାର ଚିକିତ୍ସାରେ ସାଧାରଣତଃ ବିଶ୍ରାମ, ବରଫ ସେକ, କମ୍ପ୍ରେସନ ବା ସଙ୍କୋଚନ ଏବଂ ନନଷ୍ଟେରଏଡାଲ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ ଦିଆଯାଏ  ଷ୍ଟେରଏଡ ଇଞ୍ଜେକ୍ସନ କିମ୍ବା ଅସ୍ତ୍ରୋପଚାର ଅପେକ୍ଷାକୃତ କମ୍ ବ୍ୟବହୃତ ହୁଏ  ଦୀର୍ଘକାଳୀନ ବର୍ସାଇଟିସରେ ଷ୍ଟେରଏଡ ଇଞ୍ଜେକ୍ସନର ଉପକାରିତା ୨୦୨୦ ମସିହା ସୁଦ୍ଧା ପ୍ରମାଣ ସିଦ୍ଧ ହୋଇନାହିଁ । ଏହି ରୋଗ ପୁରୁଷ ଏବଂ ମହିଳାମାନଙ୍କୁ ସମାନ ଭାବରେ ପ୍ରଭାବିତ କରେ ।
ପଲାଇ କାଲାନ ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ଖେରି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପଲାଇ କାଲାନ ୨୮.୪୩୨୧ ଉତ୍ତର ଅକ୍ଷାଂଶ ଓ ୮୦.୫୮୧୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଲାଇ କାଲାନ ସହରର ମୋଟ ଜନସଂଖ୍ୟା ୩୫୦୦୦ ଅଟେ । ସେଥି ମଧ୍ୟରୁ ୫୩.୩୮% ଜଣ ପରୁଷ ହୋଇଥିବା ବେଳେ ୪୬.୬୨% ଜଣ ନାରୀ ଅଟନ୍ତି । ପଲାଇ କାଲାନର ସାକ୍ଷରତା ହାର ୫୩.୬୨% ଅଟେ । ଏହା ଜାତୀୟ ହାରଠାରୁ ୧୧.୨୨% ପ୍ରତିଶତ କମ ଅଟେ । ସେଥିରୁ ୩୨.୨୬% ପ୍ରତିଶତ ପୁରୁଷ ଓ ୨୧.୩୬% ନାରୀ ଅଟନ୍ତି । ୧୬.୦୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପଲାଇ କାଲାନର ସରକାରୀ ଭାଷା ଅଟେ ।
ବିରେନ ପଲେଇ  (୨ ମାର୍ଚ୍ଚ ୧୯୫୫ - ୨ ମାର୍ଚ୍ଚ ୨୦୦୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସେ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବିରେନ ପଲେଇ ୧୯୫୫ ମସିହାର ମାର୍ଚ୍ଚ ମାସ ୨ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ କାହ୍ନୁଚରଣ ପଲେଇ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର । ସେ ମିନତୀ ପଲେଇଙ୍କୁ ବିବାହ କରିଥିଲେ । ରାଜନୈତିକ ଜୀବନ ବିରେନ ପଲେଇ ଭଦ୍ରକ ପୌରପାଳିକାର ଅଧକ୍ଷ ଥିଲେ । ଏହାପରେ ସେ ୨୦୦୦ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଭଦ୍ରକ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୫୫,୦୫୧ ଖଣ୍ଡ ଭୋଟ ପାଇ ବିଜୟୀ ହୋଇ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୦ ମସିହାରୁ ୨୦୦୧ ମସିହାରେ ତାଙ୍କର ମୃତ୍ୟୁ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ବିରେନ ପଲେଇ ୨୦୦୧ ମସିହାର ମାର୍ଚ୍ଚ ମାସ ୨ ତାରିଖରେ ଏକ ଦୁର୍ଘଟଣାରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୪୬ ବର୍ଷ ବୟସ ହୋଇଥିଲା । ୭ ମାର୍ଚ୍ଚ ୨୦୦୧ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
ଇଭାକାଫ୍ଟର  (ବେପାର ନାମ କାଲାଇଡେକୋ) ଏକ ଔଷଧ ଯାହା ସିଷ୍ଟିକ୍ ଫାଇବ୍ରୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ସେହି କ୍ଷେତ୍ରରେ ବ୍ୟବହୃତ ହୁଏ ଯେଉଁଥିରେ ସିଷ୍ଟିକ୍ ଫାଇବ୍ରୋସିସ୍ ଟ୍ରାନ୍ସମେମ୍ବ୍ରେନ୍ କଣ୍ଡକ୍ଟାନ୍ସ ରେଗୁଲେଟର   ଜିନରେ ନିର୍ଦ୍ଦିଷ୍ଟ ପରିବର୍ତ୍ତନ ହୋଇଥାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଳା ଯନ୍ତ୍ରଣା, ନାକରୁ ପ୍ରବାହ, ପେଟ ଯନ୍ତ୍ରଣା, ତରଳ ଝାଡ଼ା, ରାସ ଏବଂ ବାନ୍ତି ହୁଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଯକୃତ ସମସ୍ୟା ମଧ୍ୟ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ, କିନ୍ତୁ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ସିଏଫଟିଆର  ର କାର୍ଯ୍ୟକାରିତା ବୃଦ୍ଧି କରି କାର୍ଯ୍ୟକ୍ଷମ ହୁଏ । ୨୦୧୨ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇଭାକାଫ୍ଟର ଅନୁମୋଦିତ ହୋଇଥିଲା । ୨୦୨୧ ମସିହାରେ ଯୁକ୍ତରାଜ୍ୟରେ ଏକ ବର୍ଷର ଚିକିତ୍ସା ନିମନ୍ତେ ୧୯୬,୦୦୦ ଡଲାର ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ପରିମାଣର ଖର୍ଚ୍ଚ ପ୍ରାୟ ୩୫୦,୦୦୦ ଡଲାର ହୁଏ । ଏହା ଅନ୍ୟାନ୍ୟ ଔଷଧ ସ‌ହିତ ମିଶ୍ରଣ ଭାବରେ ଲୁମାକାଫ୍ଟର୍/ଆଇଭାକାଫ୍ଟର୍, ଟେଜାକାଫ୍ଟର୍/ଆଇଭାକାଫ୍ଟର୍ ଏବଂ ଏଲେକ୍ସାଫ୍ଟର୍/ଟେଜାକାଫ୍ଟର୍/ଆଇଭାକାଫ୍ଟର୍ ନାମରେ ଉପଲବ୍ଧ ହୁଏ ।
ଜ୍ୟାମିତି ଅନୁସାରେ ଅଷ୍ଟଭୁଜ ହେଉଛି, ଆଠ  'ବାହୁ'  ଓ ଆଠ  'କୋଣ'  ଥିବା ବନ୍ଦ ଜ୍ୟାମିତିକ କ୍ଷେତ୍ର ଯାହାକି ଏକ ବହୁଭୂଜ । ଏହାର ଆଠ ବାହୁ ତଥା ଆଠ କୋଣ ପରସ୍ପର ସମାନ ହେଲେ ଏହାକୁ ସମ-ଅଷ୍ଟଭୁଜକହନ୍ତି । ଯେ କୌଣସି ଅଷ୍ଟଭୁଜର ଆଠ କୋଣର ସମଷ୍ଟି:   +   +   +   +   +   +   1080   . {    +  +  +  +  +  +  1080^{  }.} ଜ୍ୟାମିତିକ ଧର୍ମ ସମ ଅଷ୍ଟଭୁଜର ସମସ୍ତ ଶିର୍ଷବିନ୍ଦୁ ସମବୃତ୍ତୀୟ ହୁଅନ୍ତି ଅର୍ଥାତ୍‌ ଏହାର ସମସ୍ତ ଶିର୍ଷବିନ୍ଦୁ ଏହାର ବହିଃ ବୃତ୍ତର ପରିଧି ଉପରିସ୍ଥ ହେବେ । ସମ ଅଷ୍ଟଭୁଜର ସମସ୍ତ ଅନ୍ତରସ୍ଥ କୋଣ ୧୩୫  ସହ ସମାନ ହେବ । କ୍ଷେତ୍ରଫଳ ପରିମାପ ବାହୁ ବିଶିଷ୍ଟ ଏକ ସମ ଅଷ୍ଟଭୁଜର କ୍ଷେତ୍ରଫଳ ହେବ: 2   8 2 2  ( 1 + 2 ) 2   4.828 2 . {  2  {  {  }{8}} ^{2} 2 1+{  {2}}  ^{2}  4.828 , ^{2}.}  ' '  ବ୍ୟାସାର୍ଦ୍ଧ ବିଶିଷ୍ଟ ବୃତ୍ତଟି ଯଦି ସମ ଅଷ୍ଟଭୁଜରେ ପରିଲିଖିତ ହୋଇଥାଏ ତେବେ ଏହି ସମ ଅଷ୍ଟଭୁଜର କ୍ଷେତ୍ରଫଳ ହେବ: 4   4 2 2 2 2   2.828 2 . {  4  {  {  }{4}} ^{2} 2{  {2}} ^{2}  2.828 , ^{2}.}  ' '  ବ୍ୟାସାର୍ଦ୍ଧ ବିଶିଷ୍ଟ ବୃତ୍ତଟି ଯଦି ସମ ଅଷ୍ଟଭୁଜରେ ଅନ୍ତର୍ଲିଖିତ ହୋଇଥାଏ ତେବେ ଏହି ସମ ଅଷ୍ଟଭୁଜର କ୍ଷେତ୍ରଫଳ ହେବ: 8   8 2 8   2   1   2   3.314 2 . {  8  {  {  }{8}} ^{2} 8 {  {2}}-1  ^{2}  3.314 , ^{2}.} ସମ ଅଷ୍ଟଭୁଜର ପରିଲିଖିତ ଏବଂ ଅନ୍ତର୍ଲିଖିତ ବୃତ୍ତର ବ୍ୟାସାର୍ଦ୍ଧ  ' '  ପରିମାପର ବାହୁ ବିଶିଷ୍ଟ ଏକ ସମ ଅଷ୍ଟଭୁଜରେ ପରିର୍ଲିଖିତ ବୃତ୍ତର ବ୍ୟାସାର୍ଦ୍ଧ ହେବ:  ( 4 + 2 2 2 ) , {     {  {  {4+2{  {2}}}}{2}}    ,} ଏବଂ ସେହିପରି ସ୍ଥଳେ ଅନ୍ତର୍ଲିଖିତ ବୃତ୍ତର ବ୍ୟାସାର୍ଦ୍ଧ ହେବ-  ( 1 + 2 2 ) . {     {  {1+{  {2}}}{2}}    .} ଅଙ୍କନ ସମ ଅଷ୍ଟଭୁଜ ଅଙ୍କନ ଦତ୍ତ ମାପର ବ୍ୟାସାର୍ଦ୍ଧ ନେଇ ଏକ ସରଳରେଖା ଉପରେ ବୃତ୍ତଟିଏ ଆଙ୍କ । ବର୍ତ୍ତମାନ ବ୍ୟାସଟି ଉପରେ ଲମ୍ବ ଭାବେ ଆଉ ଏକ ରେଖା ଆଙ୍କ । ଏହି ରେଖା ଦ୍ୱୟ ବୃତ୍ତର କେନ୍ଦ୍ର ବିନ୍ଦୁରେ ପରସ୍ପରକୁ ଛେଦ କରିବେ । ବର୍ତ୍ତମାନ ସୃଷ୍ଟି ହୋଇଥିବା ଦୁଇଟି ସମକୋଣର ଦୁଇଟି ସମଦ୍ୱିଖଣ୍ଡକ ରେଖା ଆଙ୍କ ଯାହାକି ଆଉ ଦୁଇଟି ବ୍ୟାସ ହେବେ । ଏହି ଚାରୋଟି ବ୍ୟାସ ବୃତ୍ତକୁ ଆଠୋଟି ବିନ୍ଦୁରେ ଛେଦ କରିବେ । ଏହି ବିନ୍ଦୁ ଗୁଡିକୁ କ୍ରମାନ୍ୱୟରେ ଯୋଗକଲେ ଏକ ସମ ଅଷ୍ଟଭୁଜର ଅଙ୍କନ ହୋଇପାରିବ ।
ଅଳ୍ପତାପ  (ଇଂରାଜୀରେ ) ଶବ୍ଦ ଗ୍ରୀସ ଭାଷାରୁ   ନିଆଯାଇଛି ଯାହାର ଅର୍ଥ ଶରୀର ଅଭ୍ୟନ୍ତରର ଉତ୍ତାପ ୩୫.୦୦ ସେ.ରୁ କମ  । ଏହାର ଲକ୍ଷଣ ଉତ୍ତାପ ଉପରେ ନିର୍ଭର କରେ । ସାମାନ୍ୟ ଅଳ୍ପତାପ ହୋଇଥିଲେ କମ୍ପ   ଓ ମାନସିକ ଅସଂଗତି ବା କନ୍‌ଫ୍ୟୁଜନ   ହୁଏ । ମଧ୍ୟମ ଅଳ୍ପତାପ ହେଲେ କମ୍ପ ବନ୍ଦ ହୋଇଯାଏ ଓ ମାନସିକ ଅସଂଗତି ବଢ଼ିଯାଏ । ସାଙ୍ଘାତିକ ଅଳ୍ପତାପ ହେଲେ ପାରାଡକ୍ସିକାଲ ଅନ‌ଡ୍ରେସିଙ୍ଗ ହୁଏ ଯେଉଁ ଅବସ୍ଥାରେ ଲୋକ ନିଜ ଲୁଗା ଫିଙ୍ଗି ଦିଏ ଓ ହୃତ୍‌ସ୍ପନ୍ଦନ ବନ୍ଦ ହୋଇଯାଏ । ଅଳ୍ପତାପ ରୋଗର ଦୁଇଟି ମୂଖ୍ୟ କାରଣ ଥାଏ । ସ୍ୱାଭାବିକ ଭାବରେ ଅତ୍ୟଧିକ ଥଣ୍ଡା ସଂସ୍ପର୍ଶରେ ଆସିଲେ ଏହି ରୋଗ ହୁଏ । କୌଣସି କାରଣ ବଶତଃ ଦେହର ଉତ୍ତାପ ସୃଷ୍ଟି କମିଗଲେ ବା ଅଧିକ ଉତ୍ତାପ କ୍ଷୟ ହେଲେ ମଧ୍ୟ ଏହା ହୁଏ । ଅନ୍ୟାନ୍ୟ କାରଣ ମଧ୍ୟରେ ସାଧାରଣତଃ ଅତ୍ୟଧିକ ମଦନିଶା, ବୟସାଧିକ୍ୟ, ଅରୁଚି ଓ କମ‌ ରକ୍ତଶର୍କରା ଥିଲେ ହୁଏ । ଦେହ ଉତ୍ତାପ ଥର୍ମୋରେଗୁଲେସନ‌ଦ୍ୱାରା ଏକ ନିର୍ଦ୍ଦିଷ୍ଟ ମାନରେ ସ୍ଥିର ରହେ । ଦେହ ଉତ୍ତାପ ବଢ଼ାଇବା ନିମନ୍ତେ କମ୍ପ, ଅଧିକ ସ୍ୱେଚ୍ଛାକୃତ କର୍ମ କରିବା ଓ ଉଷୁମ ଲୁଗା ଘୋଡ଼େଇ ହେବା ଦରକାର ହୁଏ । ଲୋକର ଲକ୍ଷଣ ଓ ସଙ୍କଟପ୍ରଦ ଅବସ୍ଥା ଦେଖି ବା ଦେହର ଆଭ୍ୟନ୍ତରୀଣ (କୋର୍) ଉତ୍ତାପ ମାପି ଅଳ୍ପତାପ ରୋଗ ନିର୍ଣ୍ଣୟ କରାଯାଏ  । ଉଷୁମ ପାନୀୟ, ଗରମ କପଡ଼ା ଓ ସକ୍ରିୟ ରହିବା ଏହି ରୋଗର ଉପଚାର ଅଟେ । ମଧ୍ୟମ ଅଳ୍ପତାପ ଥିଲେ ରୋଗୀକୁ ଉଷୁମ କମ୍ବଳ ଘୋଡ଼େଇ ଶୀରାମାଧ୍ୟମ ତରଳ ପଦାର୍ଥ ଦେବାକୁ ଉପଦେଶ ଦିଆଯାଏ । ମଧ୍ୟମ ଓ ସାଂଙ୍ଘାତିକ ରୋଗୀକୁ ଧୀରେ ଧୀରେ ଘୁଞ୍ଚେଇବା ଉଚିତ । ସାଙ୍ଘାତିକ ହୋଇଥିଲେ ଏକ୍ସଟ୍ରାକର୍ପୋରିଆଲ ମେମ୍ବ୍ରେନ ଅକ୍ସିଜେନେସନ   କିମ୍ବା କାର୍ଡ଼ିଓପଲମୋନାରୀ ବାଇପାସ ଚିକିତ୍ସା ଉପକାରୀ ହୁଏ । ଏହି ରୋଗୀର ନାଡ଼ି ବନ୍ଦ ଥିଲେ ଉପରୋକ୍ତ ଉପଚାର ସ‌ହିତ କାର୍ଡ଼ିଓପଲମୋନାରୀ ରିସସିଟେସନ  (ସିପିଆର) କରାଯାଏ  । ଏହି ବ୍ୟବସ୍ଥା ୩୨୦ ସେ. ଉତ୍ତାପ ବଢ଼ିବା ପର୍ଯ୍ୟନ୍ତ ଚାଲୁରହେ । ଯଦି ଏହି ଉପଚାରଦ୍ୱାରା କିଛି ଉନ୍ନତି ନ ହୁଏ ବା ରକ୍ତ ପଟାସିଅମ ୧୨ ମି.ମୋଲ/ଲିଟରରୁ ଅଧିକ ରହେ ତେବେ ରିସସିଟେସନ ବନ୍ଦ କରିଦିଆଯାଏ । ଅଳ୍ପତାପ ଯୋଗୁ ଆମେରିକାରେ ପ୍ରତିବର୍ଷ ଅତି କମରେ ୧୫୦୦ ମୃତ୍ୟୁ ହୁଏ । ବୟସାଧିକ ଲୋକ ଓ ପୁରୁଷଙ୍କୁ ଏହି ରୋଗ ସାଧାରଣତଃ ଅଧିକ ହୁଏ । ସ୍ୱିଡେନର ଗୋଟିଏ ୭ ବର୍ଷ ବୟସର ବୁଡ଼ିଯାଉଥିବା ଝିଅର ସର୍ବନିମ୍ନ ରେକର୍ଡ଼ ହୋଇଥିବା ଉତ୍ତାପ ୧୩୦ ସେ. ଥିଲା ଓ ସେ ବଞ୍ଚିଯାଇଥିଲା ।ସିପିଆର ଚିକିତ୍ସାରେ ୬ ଘଣ୍ଟା ପରେ ରୋଗୀ ବଞ୍ଚିଯାଇଥିବା ବର୍ଣ୍ଣନା କରାଯାଇଛି । ଇସିଏମଓ କିମ୍ବା ବାଇପାସ ଚିକିତ୍ସାରେ ପ୍ରାୟ ୫୦ % ବଞ୍ଚିଯାଆନ୍ତି । ଅନେକ ଯୁଦ୍ଧକ୍ଷେତ୍ରରେ ଏହି ରୋଗର ଦୁଃଖଦ ଭୂମିକା ଦେଖାଯାଇଛି । ସଠିକ ଉତ୍ତାପ ନିୟନ୍ତ୍ରଣ ଦେହରେ ନ ହୋଇପାରିଲେ ଅତିଉତ୍ତାପ ହୁଏ ଓ ଏହା ଅଳ୍ପତାପର ଠିକ ଓଲଟା ।
ଜୋୟା ହୁସେନ  (ଜନ୍ମ: ୧ ଅକ୍ଟୋବର ୧୯୯୦) ଜଣେ ଭାରତୀୟ ଅଭିନେତ୍ରୀ, ଲେଖକ ଏବଂ ନିର୍ଦ୍ଦେଶିକା ଯିଏ ମୁଖ୍ୟତଃ ହିନ୍ଦୀ ଚଳଚ୍ଚିତ୍ରରେ କାମ କରନ୍ତି  । ହିନ୍ଦୀ କଥାଚିତ୍ର ନିର୍ଦ୍ଦେଶକ ଅନୁରାଗ କାଶ୍ୟପଙ୍କ ନିର୍ଦ୍ଦେଶିତ ମୁକ୍କାବାଜରେ ତାଙ୍କ ଅଭିନୟ ପାଇଁ ସେ ଜଣାଶୁଣା । ପେଷା ଜୋୟା ୧୯୯୦ ମସିହାର ଅକ୍ଟୋର ୧ ତାରିଖରେ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ୨୦୧୭ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ମୁକ୍କାବାଜ ସେ ଲେଖିଥିବା ଏକ କାହାଣୀ ପାଇଁ ପ୍ରଥମେ ଅନୁରାଗ କାଶ୍ୟପଙ୍କୁ ଭେଟିଥିଲେ, ମାତ୍ର ତାଙ୍କ କାହାଣୀ ସ୍ୱୀକୃତି ମିଳିନଥିଲା ବରଂ ତାଙ୍କୁ ଏହି କଥାଚିତ୍ରରେ ଅଭିନୟ କରିବାର ସୁଯୋଗ ମିଳିଥିଲା । ତାଙ୍କଦ୍ୱାରା ଅଭିନୀତ ଏହି ଭୂମିକା ପାଇଁ ତାଙ୍କୁ ସମୀକ୍ଷକମାନେ ପ୍ରଶଂସା କରିଥିଲେ ।
ସୁଲଗ୍ନା ମହାନ୍ତି ଜଣେ ଭାରତୀୟ ପ୍ରାଧ୍ୟାପିକା ଏବଂ ଓଡ଼ିଆ-ଭାଷୀ ଲେଖିକା, ଔପନ୍ୟାସିକା, ଚିତ୍ରନାଟ୍ୟ ଲେଖିକା ତଥା କାହାଣୀକାର । ତାଙ୍କ ରଚିତ କାହାଣୀକୁ ନେଇ ଓଡ଼ିଆ କଥାଚିତ୍ର ଫାଲଗୁନ ଚୈତ୍ର ନିର୍ମତ ହୋଇଥିଲା । ଜୀବନୀ ସୁଲଗ୍ନା ଭବାନୀପାଟଣାଠାରେ ଜନ୍ମଗ୍ରହଣ କରିଥିଲେ ଏବଂ ସେଠାରେ ତାଙ୍କର ପିଲାଦିନ କଟିଥିଲା । ସେ ଉତ୍କଳ ବିଶ୍ୱବିଦ୍ୟାଳୟରୁ ସ୍ନାତକ ଓ ଆଇଆଇଟି ଭୁବନେଶ୍ୱରରୁ ପିଏଚ୍‌ଡି କରିଛନ୍ତି । ସାହିତ୍ୟକୃତି ସେ ସୋସିଆଲ୍ ମିଡ଼ିଆ ଜରିଆରେ ପ୍ରଥମେ କ୍ଷୁଦ୍ର ଗପ ଲେଖିବା ଆରମ୍ଭ କରି ପରେ ଦୈନିକ ସମ୍ବାଦପତ୍ର ସମାଜରେ ସମ୍ପାଦକୀୟ ସ୍ତମ୍ଭ ରଚନା କରିଥିଲେ । ତାଙ୍କ ରଚିତ ଗପଗୁଡ଼ିକ ବିଭିନ୍ନ ଜଣାଶୁଣା ପତ୍ରିକା ତଥା ସମ୍ବାଦପତ୍ରରେ ପ୍ରକାଶିତ ହୋଇଥାଏ । ରେଡିଓ ଚକୋଲେଟ୍‌ରେ ତାଙ୍କ ଗପଗୁଡ଼ିକର ଆର୍‌ଜେ ସଂଗ୍ରାମଙ୍କଦ୍ୱାରା ରେକର୍ଡ଼ କରାଯାଇ କଥାଟିଏ ଶୀର୍ଷକରେ ପ୍ରସାରିତ ହେଉଥିଲା । ରଚନାବଳୀ ନାଲିଚୁଡ଼ା - ୨୦୧୭  (ବର୍ଷା ପବ୍ଲିକେଶନ୍, ଭୁବେଶ୍ୱର) ଆନିର ରୋଷେଇ ଘର - ୨୦୧୯  (ଆଦିଶକ୍ତି ପ୍ରକାଶନୀ, ଭବାନୀପାଟଣା) ପରିଧି ଭାଲୁଗୋଡ଼ ୯୦ 'ସ୍ ନୋଷ୍ଟାଲ୍ ‌ଜିଆ  (ଇଂରାଜୀ ଇ-ବୁକ୍, ଶୁଭପଲ୍ଲବ ପବ୍ଲିକେଶନ) ୱାଇଲ୍ଡ ଫ୍ଲାୱାର୍ସ୍  (ଇଂରାଜୀ ଇ-ବୁକ୍, ଶୁଭପଲ୍ଲବ ପବ୍ଲିକେଶନ) କଥାଚିତ୍ର ଫାଲଗୁନ ଚୈତ୍ର - କାହାଣୀ ସମ୍ମାନ ଓ ପୁରସ୍କାର ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କଦ୍ୱାରା # କାର୍ଯ୍ୟକ୍ରମରେ ତାଙ୍କୁ ସମ୍ବର୍ଦ୍ଧିତ କରାଯାଇଥିଲା  ।
ବିଶ୍ୱନାଥ ରାଓ ଜଣେ ଓଡ଼ିଆ ଗାୟକ ଓ ସଙ୍ଗୀତ ଗୁରୁ। ଆକାଶବାଣୀ କଟକରୁ ପ୍ରଚାରିତ ତାଙ୍କର ଅନେକ ଗୀତ ଲୋକପ୍ରିୟ। ଗାଇଥିବା ଗୀତର ତାଲିକା ୧  ମୋଦ୍ୱାରା ରଚିତ କେତୋଟି ଗୀତରେ ପ୍ରଣବ ପଟ୍ଟନାୟକ, ମହମ୍ମଦ ସିକନ୍ଦର ଆଲାମ, ଆରତି ମିଶ୍ର, ଅତୀଶ୍‌ କୁମାର ମଜୁମଦାର, ବିଶ୍ୱନାଥ ରାଓ, ତୃପ୍ତି ଦାସ, ସୁବାସ ଦାଶ, ତପୁ ମିଶ୍ର, କୁମାର ବାପି, କରୁଣାକର, ଶଶାଙ୍କ ଶେଖର, ଇରା ମହାନ୍ତି, କ୍ଷିତୀପ୍ରକାଶ ମହାପାତ୍ର ଏବଂ ଅନନ୍ୟା ଶ୍ରୀତମ୍‌ ନନ୍ଦ ପ୍ରମୁଖ କଣ୍ଠଶିଳ୍ପୀ ଗୀତ ଗାଇଛନ୍ତି। ୨  ଦଶବର୍ଷ ବୟସରରେ ସେ ବିଧିବଦ୍ଧ ଭାବେ ଅଖିଳ କୁମାର ଲେଙ୍କା, ନିରୋଜ ନଳିନୀ କୁଅଁର, ତରଣୀ ରଞ୍ଜନ ଜେନା ଓ ବିଶ୍ୱନାଥ ରାଓ ଆଦି ସଂଗୀତ ଗୁରୁଙ୍କଠାରୁ ଓଡିଶୀ ସଙ୍ଗୀତ, ଛାନ୍ଦ, ଚମ୍ପୁ ଆଦି ଶିଖିବା ଆରମ୍ଭ କରିଥିଲେ । ପରେ ସେ ଜେ.ଭି.ଏସ. ରାଓ, ଦୀପକ ବସୁ, ନିତାଇ ସିହ୍ନାଙ୍କଠାରୁ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ, ସୁନାକର ସାହୁଙ୍କଠାରୁ ସୁଗମ ସଙ୍ଗୀତ ଓ ହରମୋହନ ଖୁଣ୍ଟିଆଙ୍କଠାରୁ ଓଡ଼ିଶୀ ସଙ୍ଗୀତ ଶିକ୍ଷାଲାଭ କରିଥିଲେ ।
ପିପଲ ଫର ଦି ଏଥିକାଲ ଟ୍ରିଟମେଣ୍ଟ ଅଫ ଆନିମାଲ୍ସ   ଏକ ଆମେରିକୀୟ ପଶୁ ନ୍ୟାୟ ସଙ୍ଗଠନ ଯାହା ନରଫଲ୍କ, ଭର୍ଜିନିଆଠାରେ ଅବସ୍ଥିତ ଓ ଇଙ୍ଗ୍ରିଡ଼ ନିଉକିର୍କଙ୍କ ଦେଇ ପରିଚାଳିତ ଯେ ଏହାର ବିଶ୍ୱସମ୍ପାଦକ ଅଛନ୍ତି । ଏହା ଏକ ଅଣ-ଲାଭକାରୀ ସଙ୍ଗଠନ ଯେଉଁଥିରେ ୩୦୦ରୁ ଅଧିକ କର୍ମଚାରୀ କାମ କରିଥାନ୍ତି ; ତାହାଛଡ଼ା ଏଥିରେ ୨ ମିଲିଅନ ସଭ୍ୟ ଓ ସହଯୋଗୀ ଅଛନ୍ତି, ଏହା ଜଗତର ସବୁଠାରୁ ବଡ଼ ପ୍ରାଣୀ ନ୍ୟାୟ ସଂଗଠନ ବୋଲି ଦାବି କରିଥାଏ । ଏହାର ସ୍ଳୋଗାନ  "ପଶୁମାନେ ଆମର ଖାଦ୍ୟ, ପୋଷାକ,ପରଖ ବା ମନୋରଞ୍ଜନ ନିମନ୍ତେ ନୁହଁନ୍ତି ।"  " , . " ଇଙ୍ଗ୍ରିଡ଼ ନିଉକିର୍କ ଓ ସହଯୋଗୀ ପ୍ରାଣୀ ନ୍ୟାୟ କର୍ମୀ ଆଲେକ୍ସ ପାଚେକୋଙ୍କ ଦେଇ ମାର୍ଚ ୧୯୮୦ରେ ପ୍ରତିଷ୍ଠିତ ଏହି ସଙ୍ଗଠନ ୧୯୮୧ରେ ସିଲଭର ସ୍ପ୍ରିଙ୍ଗ ମଙ୍କିଜ ଘଟଣାରେ ଲୋକଲୋଚନକୁ ଆସିଥିଲା । । ଏହି ଘଟଣା ଏକ ଜନସାଧାରଣ ବିବାଦ ଥିଲା ଯେଉଁଥିରେ ୧୭ଟି ମାକାକୁ ମାଙ୍କଡ଼ଙ୍କ ଉପରେ ଇନଷ୍ଟିଚୁଟ ଅଫ ବିହେଭରିଆଲ ରିସର୍ଚ  , ସିଲଭର ସ୍ପ୍ରିଙ୍ଗ, ମେରିଲାଣ୍ଡଠାରେ ପରଖ ପାଇଉନ ବ୍ୟବହାର କରାଯାଇଥିଲା । ଏହି ବିଚାର ୧୦ ବର୍ଷ କାଳ ଚାଲିଥିଲା, ଯେଉଁଥିରେ ପ୍ରଥମ ଥର ଆମେରିକାରେ ଏକ ପ୍ରାଣୀ ପରୀକ୍ଷାଗାରରେ ପୋଲିସ ଅଟକ ପଡ଼ିଥିଲା । ୧୯୮୫ରେ ଏହି ଦେଶର ପ୍ରାଣୀ କଲ୍ୟାଣ ନୀତିରେ ଏକ ଭାଗ ଯୋଡ଼ାଯାଇଥିଲା, ଯାହା ପରେ ଏକ ଜାଗତିକ ସଙ୍ଗଠନ ରୂପେ ପରିଗଣିତ ହୋଇଥିଲା । ତାହାପରେ, ଏହାର ଅଭିଯାନ ଓ ଗୋପନ ତଦନ୍ତରେ ଏହା ମୂଳ ଚାରୋଟି ବିଷୟ ଉପରେ ଧ୍ୟାନ ଦେଇଥାଏ କାରଖାନା ଚାଷକୁ ବିରୋଧ, ଲୋମ ଚାଷ, ପଶୁ ପରଖ, ଓ ପଶୁମାନଙ୍କୁ ମନୋରଞ୍ଜନରେ ବ୍ୟବହାର ଯଦିଓ ଏହା ମାଛଧରା, କ୍ଷତିକାରୀ ଭାବରେ ଚିହ୍ନିତ ପଶୁମରା, ଅଗଣାରେ ଶିକୁଳିରେ ବାନ୍ଧି କୁକୁର ପାଳିବା, କୁକୁଡ଼ା ଲଢ଼େଇ, କୁକୁର ଲଢ଼େଇ, ଓ ଷଣ୍ଢ ଲଢ଼େଇ ଆଦିକୁ ମଧ୍ୟ ବିରୋଧ କରିଥାଏ ।
ଭୁବନେଶ୍ୱରରେ ଥିବା ଶ୍ରୀରାମକୃଷ୍ଣ ମଠ ଓ ମିଶନଟି ଓଡ଼ିଶାରେ ସ୍ଥାପିତ ସର୍ବପ୍ରଥମ ଶ୍ରୀରାମକୃଷ୍ଣ ମଠ ଅଟେ । ସ୍ୱାମୀ ବ୍ରହ୍ମାନନ୍ଦ ୧୯୧୯ ମସିହାରେ ଭୁବନେଶ୍ୱରଠାରେ ରାମକୃଷ୍ଣ ମଠର ସ୍ଥାପନା କରିଥିଲେ । ସ୍ୱାମୀ ବ୍ରହ୍ମାନନ୍ଦଙ୍କ ବ୍ୟତୀତ ସ୍ୱାମୀ ଶିବାନନ୍ଦ, ସ୍ୱାମୀ ପ୍ରେମାନନ୍ଦ, ସ୍ୱାମୀ ନିରଞ୍ଜନାନନ୍ଦ ଏବଂ ସ୍ୱାମୀ ବିଜୟାନନ୍ଦ ମଧ୍ୟ ଏହି ମଠକୁ ଦେଖିବାକୁ ଆସିଛନ୍ତି । ଇତିହାସ ଶ୍ରୀରାମକୃଷ୍ଣଙ୍କର ଜଣେ ପ୍ରଧାନ ଶିଷ୍ୟ ସ୍ୱାମୀ ବ୍ରହ୍ମାନନ୍ଦ ୧୯୧୯ ମସିହା ଅକ୍ଟୋବର ମାସ ୩୧ ତାରିଖଦିନ ଭୁବନେଶ୍ୱରସ୍ଥିତ ରାମକୃଷ୍ଣ ମଠ ଓ ମିଶନ ଉଦଘାଟନ କରିଥିଲେ । ମାତ୍ର ୧୯୨୦ ମସିହାରେ ଶ୍ରୀରାମକୃଷ୍ଣ ମିଶନ ପ୍ରତିଷ୍ଠିତ ହୋଇଥିଲା । ମଠର କାର୍ଯ୍ୟଧାରା ପ୍ରତ୍ୟହ ମଠ ପରିସରରେ ଥିବା ମନ୍ଦିରରେ ପୂଜାର୍ଚ୍ଚନା, ପରିସର ମଧ୍ୟରେ ଏବଂ ବାହାରେ ନିୟମିତ ସତସଙ୍ଗ ସଭାର ଆୟୋଜନ ଆଦି ମଠର ମୁଖ୍ୟ କାର୍ଯ୍ୟ । ଏତଦବ୍ୟତୀତ କାଳୀପୂଜା ଏବଂ ଅନ୍ୟ ପର୍ବପର୍ବାଣିର ଆୟୋଜନ ମଧ୍ୟ ରାମକୃଷ୍ଣ ମଠ କରିଥାଏ । ଏକ ଓଡ଼ିଆ ପୁସ୍ତକ ପ୍ରକାଶନ ସଂସ୍ଥା ମଧ୍ୟ ଏହାର ଉଦ୍ୟମରେ ପ୍ରତିଷ୍ଠିତ ହୋଇଛି । ମିଶନର କାର୍ଯ୍ୟଧାରା ଶ୍ରୀରାମକୃଷ୍ଣ ମିଶନଦ୍ୱାରା ଏକ ଉଚ୍ଚବିଦ୍ୟାଳୟ ପରିଚାଳିତ, ଯେଉଁଠାରେ ୩୫୪ଜଣ ବାଳକ ଏବଂ ୨୪୭ଜଣ ବାଳିକା ପାଠ ପଢ଼ିଥାନ୍ତି । ଷାଠିଏ ଜଣ ଆଦିବାସୀ ପିଲାମାନେ ଏଠାରେ ମାଗଣାରେ ରହିଥାନ୍ତି ।
ବିଦେଶ ବିବାହ ଅଧିନିୟମ, ୧୯୬୯ ହେଉଛି ୩୧ ଅଗଷ୍ଟ ୧୯୬୯ରେ ପ୍ରଣୀତ ଭାରତର ସଂସଦର ଏକ ଅଧିନିୟମ । ଭାରତର ତୃତୀୟ ବିଧି ଆୟୋଗଙ୍କ ସୁପାରିଶ କ୍ରମେ ଦୁଇଜଣ ଭାରତୀୟ ନାଗରିକ, କିମ୍ବା ଜଣେ ଭାରତୀୟ ନାଗରିକ ଏବଂ ଜଣେ ବିଦେଶୀ ନାଗରିକଙ୍କ ମଧ୍ୟରେ ଭାରତ ବାହାରେ ଅନୁଷ୍ଠିତ ବିବାହର ଭାରତରେ ସ୍ୱୀକୃତି ସମ୍ବନ୍ଧୀୟ ଆଇନକୁ ସରଳ କରିବା ଉଦ୍ଦେଶ୍ୟରେ ଏହି ଆଇନ ପ୍ରଣୟନ କରାଯାଇଥିଲା । ପୃଷ୍ଠଭୂମି ଏହି ଅଧିନିୟମର ମୁଖ୍ୟ ଉଦ୍ଦେଶ୍ୟ ଥିଲା ଭାରତୀୟ ନାଗରିକଙ୍କ ବିଦେଶରେ ହୋଇଥିବା ବିବାହକୁ ନିଜ ଦେଶରେ ଆଇନଗତ ସମ୍ମତି ଦେବା । ନ୍ୟାୟୀକ ସମୀକ୍ଷା ଅକ୍ଟୋବର ୨୦୨୦ରେ, ବୈଭବ ଜୈନ ଏବଂ ପରାଗ ବିଜୟ ମେହେଟ୍ଟା ଦିଲ୍ଲୀ ଉଚ୍ଚ ନ୍ୟାୟାଳୟରେ ଏକ ଆବେଦନ ଦାଖଲ କରିଥିଲେ ଏବଂ ସମୟକ୍ରମେ ସେମାନଙ୍କ ସହ ଅନ୍ୟ ଆବେଦନକାରୀ ଯୋଗ ଦେଇଥିଲେ । ୬ ଜାନୁୟାରୀ ୨୦୨୩ ରେ, ସେମାନଙ୍କ ଆବେଦନ  'ସୁପ୍ରିୟ ବନାମ ଭାରତ ସରକାର'   (୨୦୨୩) ସହିତ ଶୁଣାଣି ପାଇଁ ଭାରତର ସୁପ୍ରିମକୋର୍ଟକୁ ହସ୍ତାନ୍ତର କରାଯାଇଥିଲା  । ଏଥିସହ, ଅଧିକାଂଶ ଆବେଦନକାରୀ ୧୯୫୪ର ସ୍ୱତନ୍ତ୍ର ବିବାହ ଅଧିନିୟମ ଏବଂ ବିଦେଶ ବିବାହ ଅଧିନିୟମର ବିଜ୍ଞପ୍ତିକୁ ବିରୋଧ କରିଥିଲେ ଯାହା ଦୁର୍ବଳ ସଂଖ୍ୟାଲଘୁ ସଂପ୍ରଦାୟଙ୍କୁ ଆଘାତ ଦେଇଥିଲା ।
ବାଇଧର ମଲ୍ଲିକ  (ଜନ୍ମ: ୨୭ ଜୁନ ୧୯୬୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି । ୨୦୦୦ ଓ ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନିମାପଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ ଓ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବାଇଧର ମଲ୍ଲିକ ୧୯୬୪ ମସିହାର ଜୁନ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଧଦି ମଲ୍ଲିକ ଓ ପତ୍ନୀଙ୍କ ନାମ ସ୍ୱର୍ଣ୍ଣା ମଲ୍ଲିକ । ରାଜନୈତିକ ଜୀବନ ବାଇଧର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ୨ଥର କାର୍ଯ୍ୟ କରିଛନ୍ତି ।
ପ୍ରଦ୍ୟୁମ୍ନ ଲେଙ୍କା ଜଣେ ଓଡ଼ିଆ କଥାଚିତ୍ର ଅଭିନେତା । ସେ ପ୍ରାୟ ୧୦୦ରୁ ଅଧିକ କଥାଚିତ୍ର ଓ ନାଟକରେ ଅଭିନୟ କରିବା ସହିତ ପ୍ରାୟ ୨୧ଟି କଥାଚିତ୍ରରେ ପ୍ରଯୋଜକ ଓ ସହଯୋଗୀ ପ୍ରଯୋଜକ ଭାବରେ କାର୍ଯ୍ୟ କରିଛନ୍ତି । ଜୀବନୀ ପରିବାର ପ୍ରଦ୍ୟୁମ୍ନ ଲେଙ୍କା ପିତା ଅନ୍ତର୍ଯାମୀ ଲେଙ୍କା ଓ ମାତା ଶୈଳବାଳା ଲେଙ୍କାଙ୍କ ପୁତ୍ର ଭାବେ ୧୯୫୩ ମସିହାରେ ଜନ୍ମଲାଭ କରିଥିଲେ । ସେ ନିଆଳି ନିକଟବର୍ତ୍ତୀ କପାସୀ ଗ୍ରାମରେ ଏକ ଉଚ୍ଚ ପରିବାରରେ ଜନ୍ମଲାଭ କରିଥିଲେ । ପ୍ରାରମ୍ଭିକ ଜୀବନ ପିଲା ଦିନରୁ ସେ ମଞ୍ଚରେ ଅଭିନୟ କରୁଥିଲେ । କଲେଜରେ ଅଭିନୟ କରିବା ସମୟରେ ଗୁରୁ କୃଷ୍ଣଚନ୍ଦ୍ର ସିଂଙ୍କ ସହଯୋଗରେ ପ୍ରଦ୍ୟୁମ୍ନ ୧୯୭୪ ମସିହାରେ ଅନ୍ନପୂର୍ଣ୍ଣା ଥିଏଟରରେ ଅଭିନେତା ଭାବେ ଯୋଗ ଦେଇଥିଲେ । ଚାକିରି ୧୯୮୧ ମସିହାରେ ପ୍ରଯୋଜକ ଭାବରେ ତାଙ୍କର ପ୍ରଥମ ଚଳଚ୍ଚିତ୍ର ପୂଜା ମୁକ୍ତିଲାଭ କରିଥିଲା । ଅଧ୍ୟାପନାକୁ ପେଷା ଭାବରେ ଗ୍ରହଣ କରିଥିବା ପ୍ରଦ୍ୟୁମ୍ନ , ୨୦୧୩ ମସିହାରେ ଅଳକା ମହାବିଦ୍ୟାଳୟର ଅଧ୍ୟକ୍ଷ ଭାବରେ ଅବସର ଗ୍ରହଣ କରିଛନ୍ତି ।
ନିଶଙ୍କରାୟ ରାଣୀ ଜଣେ ପ୍ରାଚୀନ ଓଡ଼ିଆ କବି ଓ  'ପଦ୍ମାବତୀ ଅଭିଳାଷ'   ଅନ୍ୟନାମ  'ମଧୁମାଳତୀଚରିତ'  କାବ୍ୟର ରଚୟିତା ଅଟନ୍ତି । ପୁରାତନ ଓଡ଼ିଆ ସାହିତ୍ୟର ସ୍ତ୍ରୀକବିମାନଙ୍କ ମଧ୍ୟରୁ ସେ ପ୍ରମୁଖ ଅଟନ୍ତି । ଜୀବନ ବଂଶାବଳୀ ନିଶଙ୍କରାୟ ରାଣୀ ଗଞ୍ଜାମ ଜିଲ୍ଲାନୁଗତ ଜରଡ଼ାର ବାସୁଦେବ ଥାଟରାଜଙ୍କ କନ୍ୟା ଥିଲେ । ବାସୁଦେବ ନିଜେ ମଧ୍ୟ ସୁନାମଧନ୍ୟ କବି ଥିଲେ । ବୁଢ଼ାଶିଙ୍ଗୀ ରାଜା ଶ୍ରୀ ଗୌରଚନ୍ଦ୍ର ନିଶଙ୍କରାୟଦେଉଙ୍କ ରାଣୀ ଥିଲେ । ଗୌରଚନ୍ଦ୍ର ଶ୍ରୀଖୈମଣ୍ଡି ରଜା ଗଜପତି ଶ୍ରୀରାମଚନ୍ଦ୍ରଦେଉଙ୍କର ପୁ୍ତ୍ର । କବି ନିଜ ଗ୍ରନ୍ଥ ପଦ୍ମାବତୀ ଅଭିଳାଷରେ ନିଜର ସମ୍ପୂର୍ଣ୍ଣ ଆତ୍ମ ପରିଚୟ ଦେଇଛନ୍ତି । ଜରଡ଼ା ରାଜବଂଶର ଇଷ୍ଟ ଦେବତା ଦୁର୍ଗାମାଧବଙ୍କ ନାମ ଅନେକ ଥର ତାଙ୍କ ଲେଖାରେ ମିଳେ । ନିଶଙ୍କରାୟ ରାଣୀଙ୍କ ମାତା ବୋଧ ହୁଏ ଘୁମୁସର ରାଜା ଶ୍ରୀକର ଭଞ୍ଜଙ୍କ କନ୍ୟା ଥିଲା ଏହା ଅନୁମାନ କରାଯାଇଛି । ଏହା ମଧ୍ୟ କବିଙ୍କ ନିଜ ଲେଖାରୁ । ଶ୍ରୀକର ଭଞ୍ଜ ସୂର୍ଯ୍ୟବଂଶ ବା ଦିବାକର ବଂଶରେ ଜନ୍ମ ହୋଇଥିବା ମଧ୍ୟ କବି ଲେଖିଛନ୍ତି । ସମୟ ନିରୂପଣ ଶ୍ରୀକର ଭଞ୍ଜ ୧୭୮୮ ଖ୍ରୀଷ୍ଟାବ୍ଦରେ ଘୁମୁସର ସିଂହାସନାରୂଢ଼ ହୋଇଥିଲେ । ଏଣୁ ନିଶଙ୍କରାୟ ରାଣୀ ଅଷ୍ଟାଦଶ ବା ଊନବିଂଶ ଶତାବ୍ଦୀର ପ୍ରାରମ୍ଭରେ ଜନ୍ମଗ୍ରହଣ କରିଥିବା ସମ୍ଭବ । କବିଙ୍କ ବାଲ୍ୟଜୀବନ ନିଜ ପିତା ଗୌରଚନ୍ଦ୍ର ନିଶଙ୍କରାୟଙ୍କ ସହ ରାଣୀଙ୍କ ମତାନ୍ତର ଘଟିଥିଲା ବା ସେ ଅଳ୍ପ ବୟସରେ କୌଣସି ବିପଦରେ ପଡ଼ିଥିଲେ । ଏହା ବିଷୟରେ କବି କରୁଣ ରସରେ ନିଜ କାବ୍ୟରେ ଲେଖିଅଛନ୍ତି ଯେ ସେ ଦୈବବଶତଃ ଅଳ୍ପବୟସରେ ପାଠ ପଢ଼ିପାରିନଥିଲେ । ସ୍ୱଦେଶରେ ଥିଲେ ପାଟରାଣୀ ହୋଇଥାନ୍ତେ କିନ୍ତୁ ଲାଜରେ ବା ଅପଖ୍ୟାତିରେ ବଞ୍ଚିବା ବର୍ଣ୍ଣନା ରହିଛି ।କବିଙ୍କ ସ୍ୱାମୀ ନିଶଙ୍କରାୟଦେଉ ବୁଢ଼ାଶିଙ୍ଗୀର ରାଜବଂଶରୁ ଥିଲେ । ବୁଢ଼ାଶିଙ୍ଗୀର ରାଜାମାନେ ରାମମତାବଲମ୍ବୀ । ସେମାନଙ୍କ ଇଷ୍ଟଦେବତା ସୀତାରାମ ଅଟନ୍ତି । ପଦ୍ମାବତୀଅଭିଳାଷ ପଦ୍ମାବତୀଅଭିଳାଷ ଗ୍ରନ୍ଥର ଅନ୍ୟ ନାମ ମଧୁମାଳତୀଚରିତ । ଗ୍ରନ୍ଥଟିର ଭାଷା ଶୁଦ୍ଧ ଓ ପ୍ରାଞ୍ଜଳ ଅଟେ । ଗ୍ରନ୍ଥ ରଚନା କାଳରେ କବି ପିତାଙ୍କ ଘରଠାରେ ଥିଲାପରି ସୂଚିତ ହୁଏ । ଅନେକ ସ୍ଥାନରେ ଜରଡ଼ା ରାଜବଂଶର ଇଷ୍ଟ ଦେବତା ଦୁର୍ଗାମାଧବଙ୍କ ସ୍ତୁତି ପରିଲକ୍ଷିତ ହୁଏ । ନିଶଙ୍କରାୟ ରାଣୀଙ୍କ ପିତା ନିଜେ ସୁନାଧନ୍ୟ କବିଥିବାରୁ ସେ ତାଙ୍କ ପ୍ରସାଦରୁ କବିତା ରଚନା କରୁଛନ୍ତି ଏହା ମଧ୍ୟ ଲେଖାହୋଇଛି ।ସାଧାରଣତଃ ଗ୍ରନ୍ଥ ରଚନା ଆରମ୍ଭରେ ଇଷ୍ଟଦେବତାଙ୍କ ଆରାଧାନ ସ୍ଥାନ ପାଏ । କିନ୍ତୁ ପଦ୍ମାବତୀଅଭିଳାଷରେ ଗ୍ରନ୍ଥ ଆରମ୍ଭରେ ସରସ୍ୱତୀଙ୍କ ବନ୍ଦନା ହୋଇଛି ଏବଂ ଗ୍ରନ୍ଥ ଅନ୍ତରେ ଇଷ୍ଟଦେବତା ସୀତାରାମଙ୍କ ବନ୍ଦନା ହୋଇଛି । ଏହା ସଙ୍ଗେ ସେ ବାଲ୍ୟକାଳରେ ପାଠ ନ ପଢ଼ିଥିବା କଥା ମଧ୍ୟ ବାରମ୍ବାର ଲେଖିଅଛନ୍ତି । ପୁଣି ସେହି କାଳରେ ନାରୀମାନେ କିପରି ରାଜଗୃହ ଭିତରେ ସୀମିତ ହୋଇ ଜୀବନ ଯାପନ କରୁଥିଲେ ତାହା ମଧ୍ୟ ପରିଲକ୍ଷିତ ହୁଏ ।ଇଷ୍ଟଦେବତାଙ୍କଠୁଁ ସରସ୍ୱତୀଙ୍କ ପ୍ରତି ଅଧିକ ଆଗ୍ରହ ଥିବା ଏଥିରୁ ପ୍ରତିପାଦିତ ହୁଏ । ଠିକ ଏହି ଶୈଳୀରେ କାହାଣୀର ମୁଖ୍ୟ ଚରିତ୍ର ମଧୁଙ୍କୁ ମାଳତୀଙ୍କ ଗର୍ଭରୁ ରାମନବମୀ ଦିନ ନୁହେଁ ବରଂ ମାଘ ଶୁକ୍ଳ ପଞ୍ଚମୀ ବା ବସନ୍ତ ପଞ୍ଚମୀ ଦିନ କବି ଜନ୍ମ କରାଇଅଛନ୍ତି । ଗ୍ରନ୍ଥ ଅଗ୍ରସର ହେଲାପରେ ଶୀତକାଳ ବର୍ଣ୍ଣନା ସମୟରେ ମଧ୍ୟ କେବଳ ବସନ୍ତପଞ୍ଚମୀର ବର୍ଣ୍ଣନା ଦେଖାଯାଏ । ରାଜବାଟୀର ସ୍ତ୍ରୀମାନେ ଉନ୍ନତ ଧରଣର ସାହିତ୍ୟ ଶିକ୍ଷା କରୁଥିଲେ । ନିଶଙ୍କରାୟ ରାଣୀ ମଧ୍ୟ ଉପେନ୍ଦ୍ର ଭଞ୍ଜଙ୍କ ଲାବଣ୍ୟବତୀ ଉତ୍ତମରୂପେ ଜାଣିଥିଲେ ଏହା ତାଙ୍କ ଗ୍ରନ୍ଥରୁ ପ୍ରମାଣିତ ହୁଏ । ସେ ନିଜ କାବ୍ୟରେ ସରୋବର ବର୍ଣ୍ଣନା କରି ରାମକେରୀ ରାଗରେ ଭଞ୍ଜୀୟ ଶୈଳୀରେ ଲେଖିଛନ୍ତି । ଏପରି ଅନେକ ସ୍ଥଳରେ ତାଙ୍କ ଲେଖା ଉପେନ୍ଦ୍ର ଭଞ୍ଜଙ୍କ ଅନୁକରଣରେ ଲେଖାଯାଇଥିବା ସ୍ପଷ୍ଟ ଭାବେ ଦେଖାଯାଏ । ସମଗ୍ର ଗ୍ରନ୍ଥଟିରେ ଅନ୍ୟାନ୍ୟ ବର୍ଣ୍ଣନା ଅପେକ୍ଷା ପଦ୍ମାବତୀଙ୍କ ବିବାହ ପ୍ରସଙ୍ଗ ଅତି ଦୀର୍ଘ । ରାଜବାଟୀରେ ବିଭାବେଳେ ଅଧିବାସ କୋଇଲିବୁଡ଼ଠାରୁ ଅଷ୍ଟମଙ୍ଗଳା ପର୍ଯ୍ୟନ୍ତ ସମସ୍ତ ବିଧିବିଧାନ ବର୍ଣ୍ଣନା ଦେଖାଯାଏ । ଏହି ସବୁ କବି ନିଜ ଅନୁଭୂତିରୁ ଲେଖିଥିବା ସମ୍ଭବ ।
ଆଗ୍ରୋସରସ   : ;;  ' '   ' ' ,  " " , ; , 1891  ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଇଉରୋପରୁ ମିଳିଥିଲା । ଏହି ଡାଇନୋସରଟି ଟ୍ରାଇଆସିକ ଯୁଗରେ ବାସ କରୁଥିଲା । ଇତିହାସ ଶ୍ରେଣୀ ବିଭାଗ ଆହୁରି ଦେଖନ୍ତୁ ଆଧାର . ,1998  , . 1999 :  ' ?
ଥାଞ୍ଜାବର, ତାମିଲନାଡୁର ଏକ ପ୍ରମୁଖ ପର୍ଯ୍ୟଟନ ସ୍ଥଳ ଓ ସହର । ଏହା ସ୍ଥାନୀୟ ଭାଷାରେ ତାଞ୍ଜୋର ବୋଲି ମଧ୍ୟ ପରିଚିତ । ଭାରତର ପ୍ରମୁଖ ଧାର୍ମିକ ପର୍ଯ୍ୟଟନ ସ୍ଥଳୀ ମଧ୍ୟରେ ତାଞ୍ଜୋର ଅନ୍ୟତମ । ଦକ୍ଷିଣ-ପଶ୍ଚିମ ଚେନ୍ନାଇରୁ ଏହାର ଦୂରତା ୩୧୪ କି.ମି ହେଇଥିବା ବେଳେ ତିରୁଚିରାପଲ୍ଲୀଠାରୁ ଏହାର ଦୂରତା ମାତ୍ର ୫୬ କି.ମି । ଏହାର ନିକଟତମ ଆନ୍ତର୍ଜାତିକ ବିମାନ ବନ୍ଦର ହେଉଛି ତିରୁଚେରାପଲ୍ଲୀ । ଏହା ସମୁଦ୍ର ପତ୍ତନଠାରୁ ମାତ୍ର ୫୭ମିଟର ଉଚ୍ଚରେ ଅବସ୍ଥିତ । ଇତିହାସ ଏହାର ନାମକରଣକୁ ନେଇ ଅନେକ କଥା ଶୁଣିବାକୁ ମିଳେ । କେହି କେହି କହନ୍ତି ହିନ୍ଦୁ ପୁରାଣରେ ଜଣେ ଦୈତ୍ୟ ବା ଦାନବ ଥିଲେ ତାଞ୍ଜନ । ପୁରାଣ ଯୁଗରେ ଏହି ଅଞ୍ଚଳ ତାଞ୍ଜନଙ୍କର ସାମ୍ରାଜ୍ୟ ଥିଲା । ତାଞ୍ଜନ ଥିଲେ ଜଣେ ଶିବ ଭକ୍ତ । ତାଙ୍କରି ନାମାନୁସାରେ ଏହି ଅଞ୍ଚଳର ନାମ ତାଞ୍ଜୋର ହୋଇଛି । ତେବେ ତାଞ୍ଜୋରକୁ ନେଇ ଇତିହାସ ଆଦୌ ସ୍ପଷ୍ଟ ନୁହେଁ । କେହି କେହି ଏହାକୁ ମଧ୍ୟ ଯୁଗୀୟ ଚୋଳ ସାମ୍ରାଜ୍ୟର ରାଜାମାନେ ଆବିଷ୍କାର କରିଥିବା କହୁଥିବା ବେଳେ ଆଉ କେହି କେହି ଏହାକୁ ବ୍ରିଟିଶମାନଙ୍କ ଅବଦାନ ବୋଲି କୁହନ୍ତି । ତେବେ ଐତିହାସିକଙ୍କ ତଥ୍ୟ ଅନୁସାରେ ଚୋଳଙ୍କ ପରେ ଏଠାରେ ପାଣ୍ଡ୍ଯ, ବିଜୟନଗରମ,ମଦୁରାଇ ଆଦିର ରାଜାମାନେ ଶାସନ କରିଥିବାର ପ୍ରମାଣ ମିଳେ । ପୁଣି ଭାରତକୁ ନିଜ ହାତକୁ ନେବାପରେ ବ୍ରିଟିଶମାନେ ଏଠାରେ ଅନେକ ଦିନ ଧରି ସେମାନଙ୍କର ଉପନିବେଶ ସ୍ଥାପନ କରିଥିବା ବିଷୟ ଜାଣିବାକୁ ମିଳେ । ୧୯୪୭ ମସିହା ଭାରତ ସ୍ୱାଧୀନ ହେବା ପରେ ଏହା ସ୍ୱାଧୀନ ଭାରତର ଅଂଶ ବିଶେଷରେ ପରିଣତ ହେଇଥିଲା । ଦକ୍ଷିଣ ଭାରତର ଧର୍ମ, କଳା ଏବଂ ସ୍ଥାପତ୍ୟର ଏହା ହେଉଛି ଏକ ପ୍ରମୁଖ ପୀଠ । ଜାତିସଂଘର ୟୁନେସ୍କୋଦ୍ୱାରା ଏହା ବିଶ୍ୱ ହେରିଟେଜ ମନୁମେଣ୍ଟରେ ସ୍ଥାନ ପାଇଛି । ଏଠାରେ ବୃହଦେଶ୍ୱର ମନ୍ଦିରକୁ ସର୍ବ ପୁରାତନ ମନ୍ଦିର ଭାବରେ ବିବେଚନା କରାଯାଏ । କୃଷି କୃଷି କ୍ଷେତ୍ରରେ ଏହି ଅଞ୍ଚଳ ମଧ୍ୟ ପଛୁଆ ନୁହେଁ । ଏହା କାବେରୀ ନଦୀର ତ୍ରିକୋଣ ଭୂମିରେ ଅବସ୍ଥିତ ହେଇଥିବାରୁ ଏହାର ମୃତ୍ତିକା,ପାଣିପାଗ ଓ ଜଳବାୟୁ ବେଶ କୃଷି ଉପଯୋଗୀ । ସମଗ୍ର ତାମିଲନାଡୁ ଏଠାକାର କୃଷି ଉପରେ ହିଁ ନିର୍ଭର କରିଥାଏ । ସେଥିଲାଗି ଏହି ଅଞ୍ଚଳକୁ ତାମିଲନାଡୁର ଭାତଥାଳି ବୋଲି କୁହାଯାଏ । ସାମଗ୍ରିକ ଭାବରେ କହିଲେ ତାଞ୍ଜୋର ହେଉଛି ଏକ ତ୍ରିକୋଣ ଭୂମି । କାବେରୀ ନଦୀର ତିନୋଟି ଉପନଦୀ ଯଥା: ପୁଧାର, ଭଦାବାରୁ ଏବଂ ବିନାରୁ ନଦୀର ମଧ୍ୟବର୍ତ୍ତୀ ସ୍ଥାନରେ ଏହା ଅବସ୍ଥିତ । ଏହି କାରଣରୁ ତାଞ୍ଜୋର ଅବାହମାନ କାଳରୁ ଏକ କୃଷିଭିତ୍ତିକ ଅଞ୍ଚଳ ଭାବରେ ସୁଖ୍ଯାତି ଅର୍ଜନ କରିଛି । ପର୍ଯ୍ୟଟନ ଉଭୟ ସଂସ୍କୃତି ଓ ପର୍ଯ୍ୟଟନରେ ତାଞ୍ଜୋର ଧନାଢ୍ଯ । ତାମିଲନାଡୁର ପ୍ରମୁଖ ପର୍ଯ୍ୟଟନସ୍ଥଳୀ ହେବା ସହିତ ଏହା ମଧ୍ଯ ସେଠାକାର ଅତି ପବିତ୍ର ଧର୍ମକ୍ଷେତ୍ର । ଭାରତ ସରକାରଙ୍କ ପକ୍ଷରୁ ଏହି ଅଞ୍ଚଳକୁ ସ୍ୱତନ୍ତ୍ର ଆଞ୍ଚଳିକ ସାସ୍କୃତିକ କେନ୍ଦ୍ର ଭାବରେ ଘୋଷଣା କରାଯାଇଛି । ଏଠାକାର ସବୁଠାରୁ ଅଧିକ ଲୋକପ୍ରିୟ ଧର୍ମସ୍ଥଳୀ ହେଉଛି ବୃହଦେଶ୍ୱର ମନ୍ଦିର । ଦକ୍ଷିଣ ଭାରତରେ ଏହି ମନ୍ଦିରକୁ ଅତି ପବିତ୍ର ବୋଲି ବିବେଚନା କରାଯାଏ । ସ୍ଥାପତ୍ଯ ଓ ଗଠନ ଶୈଳୀ ଦୃଷ୍ଟିରୁ ମଧ୍ଯ ଏହି ମନ୍ଦିର ଦେଶ ବିଦେଶରେ ବେଶ୍ ଲୋକପ୍ରିୟ । ଏହି ମନ୍ଦିର ନିର୍ମାଣ କାଳ ଏକାଦଶ ଶତାବ୍ଦୀ ଏବଂ ଏହାର ପ୍ରତିଷ୍ଠାତା ହେଉଛନ୍ତି ଚୋଳ ବଂଶର ସମ୍ରାଟ ପ୍ରଥମ ରାଜା ଚୋଳ । ଏହି ମନ୍ଦିର ଭଗବାନ ଶିବଙ୍କୁ ସମର୍ପିତ । ଏହି ମନ୍ଦିରର ଗାତ୍ରରେ ଚୋଳ ରାଜବଂଶର କିର୍ତ୍ତୀଗାରିମା ବିମଣ୍ଡିତ ହେଇଛି । ଏହା ବ୍ଯତିତ ଏଠାରେ ଅନେକ ଦର୍ଶନୀୟ ସ୍ଥାନ ଯଥା : ବିଜୟନଗର ଦୁର୍ଗ, ଶିବଗଙ୍ଗା ବଗିଚା, ବୃହଦେଶ୍ୱର ମନ୍ଦିର ଓ ଚନ୍ଦ୍ର ଭଗବାନ ମନ୍ଦିର ବେଶ୍ ଆକର୍ଷଣୀୟ । ପରିବହନ ତାଞ୍ଜୋର ସହର କୋଏମ୍ବାଟୋର, ତିରୁପୁର,ତିରୁଚିରାପଲ୍ଲୀ, ମଦୁରାଇ, କାରାଇକାଲ, ପଟୁକୋଟି, ଏର୍ଣ୍ଣାକୁଲମ , ନଗରକୋଏଲ, ତିରୁପତି ନାଦି ବହୁ ଐତିହାସିକ ସହର ସହିତ ସଂଯୁକ୍ତ । ଏସବୁ ସ୍ଥାନରୁ ତାଞ୍ଜୋରକୁ ନିୟମିତ ବସ ଆଦି ଚଳାଚଳ କରିଥାଏ । ସେହି ଭଳି ରେଳପଥରେ ଏହା ଏକସଙ୍ଗରେ ତିରିଚିରାପଲ୍ଲୀ ଓ ଚେନ୍ନାଇ ସଂଯୋଗ କରିଛି । ଚେନ୍ନାଇ, ମହୀଶୂର, ଏର୍ଣ୍ଣାକୁଲମ,ଥ୍ରୀସୁର, କୋଏମ୍ବାଟୋର, ରାମେଶ୍ୱରମ,ଭୁବନେଶ୍ୱର,ବାରଣସୀ ଆଦି ସ୍ଥାନରୁ ପ୍ରତିଦିନ ଏହିବାଟ ଦେଇ ଏକ୍ସପ୍ରେସ ରେଳ ଚଳାଚଳ କରିଥାଏ । ନବେ ଦଶକର ଆରମ୍ଭ ବେଳକୁ ଏହା ଆକାଶପଥରେ ବହୁ ସ୍ଥାନ ସହିତ ସଂଯୁକ୍ତ ହୋଇସାରିଥିଲା ।
ଦେବରାଜ ମହାନ୍ତି  (ଜନ୍ମ: ୪ ଫେବୃଆରୀ ୧୯୫୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଛନ୍ତି । ୨୦୦୦, ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆସିକା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୨ଶ, ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଦେବରାଜଙ୍କ ବାପା ୧୯୫୩ ମସିହାର ଫେବୃଆରୀ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ନାମ ସୁବୁଧି ମହାନ୍ତି ଓ ପତ୍ନୀଙ୍କ ନାମ ବିନୋଦୀନି ମହାନ୍ତି । ରାଜନୈତିକ ଜୀବନ ଦେବରାଜ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ବିଜୁ ଜନତା ଦଳର ରାଜନେତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଓମ ସାଇ ତୁଝେ ସଲାମ, ୨୦୧୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କାଳୀପ୍ରସନ୍ନ ସତପଥୀ ଏବଂ ସୁଧା ପଟ୍ଟନାୟକ । ଭାରତୀ ଦାସ ଏହି କଥାଚିତ୍ରଟିର କାହାଣୀ ଏବଂ ସଂଳାପ ରଚନା କରିଥିଲେ । ବିଶ୍ୱଜିତ ମହାନ୍ତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଅଂଶୁମାନ, ଦୀପକ ଦାସ, ଭାଗ୍ୟଲକ୍ଷ୍ମୀ ଏବଂ ପୂଜା ଚକ୍ରବର୍ତ୍ତୀ ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚାରିଜଣ କଳାକାରମାନେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଉତ୍ତମ ମହାନ୍ତି, କୁନା ତ୍ରିପାଠୀ, ଜ୍ଞାନରଞ୍ଜନ ନାୟକ, ସ୍ନିଗ୍ଧା ମହାନ୍ତି, ଜୟୀରାମ ସାମଲ, ଦେବୁ ବ୍ରହ୍ମା, ବ୍ରଜ ସିଂହ, ପ୍ରସନ୍ନ ପାଟ୍ଟସାଣୀ, ପ‌ପୁ ମହାନ୍ତି, ମଳୟ ମିଶ୍ର, ବିଜିତ୍, କୁସୁମ, ବୁଲୁ, ରାଣୀ, ଗଣେଶ, କାଳୁ ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ଅଭିନୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଦ୍ୟୁତ୍ ରାୟ । ପଞ୍ଜାନନ ନାୟକ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଗୌତମ ଗିରି, ଅରବିନ୍ଦ, ସୌରଭ ନାୟକ, ତପୁ ମିଶ୍ର, ପମି ଏବଂ ଶ୍ୱେତା ମିଶ୍ର ଏହି କଥାଚିତ୍ରଟିର ଗୀତଗୁଡ଼ିକ ଗାଇଥିଲେ ।
ବର୍କେଲିଅମ ହେଉଛି ଏକ ତେଜସ୍କ୍ରିୟ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୯୭ । ଧର୍ମ ଭୌତିକ ରସାୟନିକ ସମସ୍ଥାନିକ ଇତିହାସ ଉପସ୍ଥିତି ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ସହାୟକ ଗ୍ରନ୍ଥ ,  (1997).  (2 .). : - . 0-08-037941-9. { }:   ;       , .  (2007).  (102 .). : . 978-3-11-017770-1. { }:   ;       , .  (1984).  " " . , . 28. 29 64. :10.1016/ 0898-8838 (08)60204-4. 0-12-023628-1. { }:   ;
ପଞ୍ଚକୁଲା ଏକ ଭାରତୀୟ ପୌର କମିଟି   ଅଟେ । ଏହା ହରିଆଣାର ପଞ୍ଚ୍କୁଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପଞ୍ଚକୁଲା ୩୦.୬୯୧୫ ଉତ୍ତର ଅକ୍ଷାଂଶ ଓ ୭୬.୮୫୩୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୦୪୬ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପଞ୍ଚକୁଲା ସହରର ମୋଟ ଜନସଂଖ୍ୟା ୩୦୮୮୭ ଅଟେ । ସେଥି ମଧ୍ୟରୁ ୫୪.୪୮% ଜଣ ପରୁଷ ହୋଇଥିବା ବେଳେ ୪୫.୫୨% ଜଣ ନାରୀ ଅଟନ୍ତି । ପଞ୍ଚକୁଲାର ସାକ୍ଷରତା ହାର ୭୭.୮୫% ଅଟେ । ଏହା ଜାତୀୟ ହାରଠାରୁ -୧୩.୦୧% ପ୍ରତିଶତ କମ ଅଟେ । ସେଥିରୁ ୪୪.୩୦% ପ୍ରତିଶତ ପୁରୁଷ ଓ ୩୩.୫୫% ନାରୀ ଅଟନ୍ତି । ୧୧.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପଞ୍ଚକୁଲାର ସରକାରୀ ଭାଷା ଅଟେ ।
ରାମମୂର୍ତ୍ତି ମୁତିକା‌  (୧ ଅଗଷ୍ଟ ୧୯୫୩ - ୧୨ ସେପ୍ଟେମ୍ବର ୨୦୨୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୁଣୁପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମମୂର୍ତ୍ତି ମୁତିକା‌ ୧୯୫୩ ମସିହାର ଅଗଷ୍ଟ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁନାଥ ମୁତିକା ଓ ପତ୍ନୀଙ୍କ ନାମ ମାଣିକ୍ୟଂ ମୁତିକା । ରାଜନୈତିକ ଜୀବନ ରାମମୂର୍ତ୍ତି ମୁତିକା‌ ଓଡ଼ିଶା ରାଜନୀତିରେ ପ୍ରଥମେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ ଏବଂ ୨୦୧୪ ମସିହାରେ ସେ ଭାରତୀୟ ଜନତା ପାର୍ଟିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମମୂର୍ତ୍ତି ମୁତିକା‌ ୨୦୨୦ ମସିହାର ସେପ୍ଟେମ୍ବର ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ଶାଲିମାର ଏକ୍ସପ୍ରେସ ଦିଲ୍ଲୀ ଓ ଜମ୍ମୁ ତୱି ମଧ୍ୟରେ ଚଳାଚଳ କରୁଥିବା ଏକ ଦୈନିକ ଟ୍ରେନ । ଏହା ଭାରତୀୟ ରେଳବାଇର ସୁପରଫାଷ୍ଟ ହୋଇ ନଥିବା ଏକ ଟ୍ରେନ । ଇତିହାସ ଓ ବ୍ୟୁପତ୍ତି ଶାଲିମାର ଏକ୍ସପ୍ରେସ , ଜମ୍ମୁ ତୱିକୁ ଯାତାୟତ କରୁଥିବା ଏକ ସର୍ବ ପୁରାତନ ଟ୍ରେନ । ଶ୍ରୀନଗରର ବିଖ୍ୟାତ ଶାଲିମାର ଗାର୍ଡେନ ନାମାନୁସାରେ ଏହାକୁ ଶାଲିମାର ଏକ୍ସପ୍ରେସ ନାମକରଣ କରା ଯାଇଛି । ସମୟ ସାରଣୀ ଏହି ଟ୍ରେନ ପୁରୁଣା ଦିଲ୍ଲୀ ଷ୍ଟସନରୁ ଜମ୍ମୁ ତୱି ଅଭିମୁଖେ ପ୍ରତ୍ୟହ ୧୫.୫୦ରେ ଛାଡି ନିଜର ଗନ୍ତବ୍ୟ ସ୍ଥଳରେ ପର ଦିନ ସକଳ ୦୫.୨୦ରେ ପହଞ୍ଚି ଥାଏ । ଜମ୍ମୁ ତୱିରୁ ୨୦.୪୫ରେ ଛାଡି ତାହା ପର ଦିନ ୧୦.୫୦ରେ ପହଞ୍ଚି ଥାଏ । ଯାତ୍ରାପଥ ଓ ରହଣି ଜମ୍ମୁ ତୱିକୁ ଯାଉଥିବା ଅନନ୍ୟ ଅନେକ ଟ୍ରେନ ପରି ଏହା ନୂଆ ଦିଲ୍ଲୀ ଦେଇ ଗମନ କରିନଥାଏ । ଏହା ଗଜିଆବାଦ , ମିରଟ , ମୁଜାଫରପୁର , ଦେଓବନ୍ଦ , ସାହାରଣପୁର , ଲୁଧିଆନା , ଅମ୍ବାଲା ଓ ଜଲନ୍ଧର ବାଟ ଦେଇ ଯାଇଥାଏ ।ଏହି ଟ୍ରେନ ତାର ଯାତ୍ରାପଥରେ ଭାରତୀୟ ରାଜ୍ୟ ପଞ୍ଜାବ , ହରିଯାଣା, ଉତ୍ତର ପ୍ରଦେଶ ଓ ଜମ୍ମୁ ଓ କାଶ୍ମୀର ମଧ୍ୟ ଦେଇ ଯାଇଥାଏ । ଏହାର ଯତ୍ରପଥରେ ୨୬ଟି ନିର୍ଧାରିତ ରହଣି ପୁରାତନ ଦିଲ୍ଲୀ ପୂର୍ବରୁ ଅଛି । ନିକଟ ଭବିଷ୍ୟତରେ ଜଲନ୍ଧର-ପଠାଣକୋଟ-ଜମ୍ମୁ ତୱି ରେଳପଥର ଦୋହରିକରଣ ଓ ବିଦ୍ୟୁତିକରଣ କାର୍ଯ୍ୟ ସମାପ୍ତ ହେଲେ ଶାଲିମାର ଏକ୍ସପ୍ରେସର ହାରାହାରି ବେଗରେ ଆହୁରି ଉନ୍ନତି ଅଣିହେବ ।